স্যার আশুতোষ সরকারি কলেজ কে প্রতিষ্ঠা করেন ?
স্যার আশুতোষ সরকারি কলেজ
শিক্ষা প্রতিষ্ঠান স্থাপনে রেবতী রমণ দত্তের সর্বাপেক্ষা বড় কৃতিত্ব ছিল ন্বগ্রাম কানুনগোপাড়াতে উচ্চ শিক্ষার জন্য কলেজ প্রতিষ্ঠা । ‘কানুনগোপাড়া এডুকেশন সোসাইটি’র সহযোগিতায় ১৯৩৯ খৃষ্টাব্দে এই কলেজ প্রতিষ্ঠিত হয় । কলেজের নামকরণ করা হয় তাঁরই পরম শ্রদ্ধাভাজন শিক্ষক এবং কলিকাতা বিশ্ববিদ্যালয়ের ভাইস চ্যান্সেলর স্যার আশুতোষ মুখোপাধ্যায়ের নামে । উপযুক্ত শিক্ষকের প্রতি কৃতি ছাত্রের এর চেয়ে উৎকৃষ্ট গুরু দক্ষিণা আর কি হতে পারে?
আনন্দমোহন কলেজ (কলকাতা)
আনন্দ মোহন কলেজ(Ananda Mohan College): সিটি কলেজ (আমহারস্ট স্ট্রীট)-এর সান্ধ্য বিভাগের নাম। কলকাতার এক স্নাতক পর্যায়ের কলেজ, এটি কলকাতা বিশ্ববিদ্যালয়ের আওতায় পড়ে। কলেজটি কলকাতার রাজা রামমোহন সরণিতে অবস্থান করছে। ১৮৭৯ সালের ৬ই জানুয়ারিতে সাধারণ ব্রাহ্মসমাজের পণ্ডিত শিবনাথ শাস্ত্রী ও স্যার সুরেন্দ্রনাথ ব্যানার্জীর সহযোগিতায় প্রথমে আনন্দমোহন বসু সিটি স্কুল প্রতিষ্ঠা করেন। তার মাত্র দুই বছর পরেই ১৮৮১ সালে স্কুলটি কলেজে উন্নীত হয়ে সিটি কলেজ নামে নামাঙ্কিত হয়। বর্তমানের নতুন বাড়িটি ১৯১৭ সালে নির্মিত হয় ও ১৯১৮ সালে বাড়িটিতে কলেজের উদ্বোধন করা হয়। ১৯৬১ সালে কলেজেটির সান্ধ বিভাগ আনন্দ মোহন কলেজ নামে স্বীকৃতি লাভ করে।
কুমুদিনী সরকারি মহিলা কলেজ
কুমুদিনী সরকারি কলেজ, যা কুমুদিনী মহিলা কলেজ নামেও পরিচিত, টাঙ্গাইলের একটি সরকারি কলেজ যা জাতীয় বিশ্ববিদ্যালয়ের অধিভুক্ত। কলেজটি প্রতিষ্ঠা করেন তৎকালীন বাঙ্গালি ব্যবসায়ী রণদাপ্রসাদ সাহা। এটি ১৯৪৪ সালে কলকাতা বিশ্ববিদ্যালয়ের অধিভুক্ত হয়। এবং ১৯৭৯ সালে এটিকে জাতীয়করণ করা হয়। ১৯৫৯ সালে ময়মনসিংহে মুমিনুন্নেসা কলেজ প্রতিষ্ঠা হওয়ার আগ পর্যন্ত তৎকালীন পূর্ব পাকিস্তানে এটি ছিল একমাত্র মহিলা কলেজ।
কলেজটি উচ্চ মাধ্যমিক এবং ডিগ্রি পর্যায়ে শিক্ষার্থীদের শিক্ষাদান করে। এছাড়াও কলেজটিতে অনার্স এবং মাস্টার্সে পড়ার সুযোগ রয়েছে। এছাড়াও কলেজটি এর শিক্ষার্থীদের জন্য নানা সাংস্কৃতিক অনুষ্ঠান এবং খেলাধুলার আয়োজন করে।
শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়
১৯৯৯ সালে শেখ ফজিলাতুন্নেছা মুজিব ফিশারিজ কলেজটি প্রতিষ্ঠিত হয়। ২০০০-২০০১ শিক্ষাবর্ষে এটি বাংলাদেশ কৃষি বিশ্ববিদ্যালয়ের অন্তর্ভুক্ত হয়। বস্ত্র ও পাট প্রতিমন্ত্রী মির্জা আজম কলেজটিকে একটি বিশ্ববিদ্যালয়ে রূপান্তরিত করার জন্য আবেদন করেন। ৩০ জানুয়ারী ২০১৭ তারিখে নিয়মিত মন্ত্রীসভায় জামালপুর জেলায় বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয স্থাপনের নীতি পাশ হয়, যেটির সভাপতিত্ব করেন প্রধানমন্ত্রী শেখ হাসিনা।একই দিনে নেত্রকোনায় আরেকটি নতুন পাবলিক বিশ্ববিদ্যালয়ও প্রতিষ্ঠার জন্য অনুমোদন দেয়া হয়। এরপর ২০ নভেম্বর ২০১৮, মহান জাতীয় সংসদে "বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয় বিল, ২০১৭" সর্বসম্মতিক্রমে ও কন্ঠভোটে পাশ করা হয়। নভেম্বর ২, ২০১৮ তারিখে প্রধানমন্ত্রী শেখ হাসিনা এর ভিত্তিপ্রস্তর স্থাপন করেন।
নবাব সৈয়দ শামসুল হুদা
সৈয়দ শামসুল হুদা বাংলা সরকারের নিকট থেকে জমি ক্রয় করে কলকাতায় মুসলিমদের জন্য একটি সরকারি কলেজ প্রতিষ্ঠা করার জন্য ৯০০,০০০ রুপি মঞ্জুর করেন। প্রথম বিশ্বযুদ্ধের সময় উদ্বোধনী অনুষ্ঠান স্থগিত রাখা হয়। ১৯২৬ সালে যখন আবুল কাশেম ফজল-উল-হক শিক্ষা মন্ত্রী হন তখন উদ্বোধন অনুষ্ঠিত হয়।
কুড়িগ্রাম সরকারি কলেজ
উত্তর জনপদের ঐতিহ্যমন্ডিত শিক্ষায়তন কুড়িগ্রাম সরকারি কলেজ। দুধকুমর, তিস্তা, ধরলা-বিধৌত এ অঞ্চলের মানুষের মধ্যে শিক্ষার আলো ছড়িয়ে দেয়ার ঐকান্তিক আকাঙ্ক্ষা থেকেই ১৯৬১ সালে স্থাপিত হয় এ প্রতিষ্ঠানটি। এই কলেজটির জন্ম ইতিহাসের সঙ্গে জড়িয়ে আছে বহু ত্যাগী শিক্ষাব্রতী মানুষের নাম। তাঁদের সবার তথ্য আজ আর উদ্ধারযোগ্য নয়। কোনো কোনো ঘটনা হারিয়ে গেছে বিস্মৃতির আড়ালে, কারো কারো অবদান ঢাকা পড়ে গেছে কালের ধুলিমলিন গর্ভে। তদানিন্তন মককুমা প্রশাসক সলিমউদ্দিন আহমেদ (ইপিসিএস) এর সার্বিক সহযোগিতায় ১৯৬১ সালে গড়ে উঠে এ কলেজ। এ ছাড়াও প্রতিষ্ঠানটি গড়ে ওঠার পেছনে যাঁদের অবদান স্মরণ করতে হয় তাঁরা হলেন প্রাক্তন মন্ত্রী ও জাতীয় সংসদের ডেপুটি স্পিকার জনাব রিয়াজ উদ্দিন আহমেদ ভোলা মিয়া, আহমদ আলী বকসী, এ্যাডভোকেট আমানউল্লাহ প্রমুখ। মানবিক ও কমার্স বিভাগ নিয়ে তখনকার কুড়িগ্রাম হাই স্কুলে শুরু হয় কুড়িগ্রাম কলেজের যাত্রা। এ সময়ে কলেজের প্রশাসনিক কাজ দেখা শুনা করতেন বাবু প্রানবল্ভব করঞ্জাই। হাইস্কুলের শিক্ষক ক্ষীতিন্দ্রনাথ রায় খন্ডকালিন শিক্ষক হিসেবে ইংরেজি বিষয়ের ক্লাস নিতেন। স্কুলভবনে তিন-চার মাস কাটানোর পর বর্তমান জায়গায় কলেজটি স্থাপিত হয়।
চট্টগ্রাম সরকারি মহিলা কলেজ
১৯৫৭ সালের পূর্বে চট্টগ্রামে মহিলাদের জন্য আলাদা কোন কলেজের ব্যবস্থা ছিল না। তৎকালীন সময়ে চট্টগ্রাম কলেজ, কানুনগোপাড়া কলেজ এবং সাতকানিয়া কলেজে সহ-শিক্ষার ব্যবস্থা থাকলেও আসনসংখ্যা সীমিত থাকায় মহিলাদের কলেজীয় শিক্ষার প্রসার ঘটাতে বাদশা মিয়া চৌধুরী, সিরাজুল ইসলাম চৌধুরী এবং মনমোহন বিশ্বাসসহ স্থানীয় শিক্ষানুরাগীগণ মিলে ১৯৫৭ সালের ১ জুলাই বর্তমান এমইএস কলেজ চত্তরে ভিক্টোরিয়া ইসলামিক হোস্টেলে নৈশ কলেজের দিবাবিভাগে ‘‘সেন্ট্রাল গার্লস কলেজ’’ নামে মহিলাদের জন্য একটি পৃথক কলেজ স্থাপন করেন। যেটি পরবর্তীকালে চট্টগ্রাম সরকারি মহিলা কলেজ নামে পরিচিত হয়।
মুমিনুন্নিসা সরকারি মহিলা কলেজ
প্রায় ৭০ বছর পূর্বে বৃহত্তর ময়মনসিংহ এর নারীশিক্ষাকে বিস্তৃত করার উদ্দেশ্যে এই কলেজ স্থাপিত হয়। সর্বজনপরিচিত সমাজসেবক আলহাজ সজুতুর রহমান খান, মজুতুর রহমান খান (এম.আর খান), আলহাজ ফয়েজ উদ্দিন খান, মফিজ উদ্দিন খান সাহেবদের মাতা মুমিনুন্নিসা এর নামে এই কলেজ প্রতিষ্ঠা করেন। এম. আর. খান কোম্পানি ১৯৫২ সালে মুমিনুন্নিসা কলেজের ভূমি ক্রয় করে দালান তৈরি করে। প্রথমে নিজেদের ব্যবস্থাপনায় এই শিক্ষাপ্রতিষ্ঠানটি পরিচালিত হতো। এই কোম্পানিটি সকল ভাই এর সমন্বয়ে পার্টনারশিপ কোম্পানি যা ব্রিটিশ আমল থেকে চা, পাটের ব্যবসাসহ অনেক ব্যবসায় প্রতিষ্ঠিত ছিল। এই কলেজের অবকাঠামোর সিংহভাগ অর্থই এই কোম্পানি প্রদান করে। এম. আর. খান সাহেব নিজ উদ্যোগে বিভিন্ন ধনী ও সমাজসেবক ব্যক্তিগণের নিকট হতেও কলেজের জন্য অর্থ সংগ্রহ করেন।
স্যার আশুতোষ সরকারি কলেজ
চট্টগ্রামের সুসাহিত্যিক অশোক বড়–য়া কলেজের প্রথম ব্যাচের ছাত্র ছিলেন । তিনি তাঁর ‘স্মৃতি চিত্রন’ প্রবন্ধে কলেজে পাঠ দানের শুভ উদ্বোধন এবং কলেজে তাঁর প্রাথমিক দিনগুলির একটা চমৎকার বিবরণ দিয়েছেন । তাঁর এই বিবরণ কলেজের রজত জয়ন্তী উৎসব উপলক্ষে প্রকাশিত স্মরণিকায় মুদ্রিত হয়েছে। অশোক বড়–য়ার বিবরণ অনুসারে ১৯৩৯ খৃষ্টাব্দের ১৪ আগস্ট কলেজে পাঠদানের শুভ উদ্বোধন করা হয় । শ্যামাপদ বাবুর লজিকের ক্লাশ দিয়েই পাঠদানের সূচনা হলো । ক্লাশে একমাত্র ছাত্রীর নাম তিনি উল্লেখ করেন নাই । এই ছাত্রীটি হলেন প্রখ্যাত ঐতিহাসিক কালিকারঞ্জন কানুনগো এর ভ্রাতু®পুত্রী ইন্দিরা কানুনগো । তিনিই প্রথম আই.ই . পরীক্ষায় উত্তীর্ণ হন । তিনিই কলেজ থেকে উত্তীর্ণা প্রথম মহিলা গ্র্যাজুয়েট ছিলেন। অশোক বড়–য়ার বিবরণ অনুসারে কলেজের ভবন নির্মাণের কাজ শেষ হবার আগেই পাঠদান শুরু হয়েছিল ।
শহীদ সৈয়দ নজরুল ইসলাম কলেজ
১৯৮৯ সালে “শহীদ সৈয়দ নজরুল ইসলাম স্মৃতি পরিষদ” প্রতিষ্ঠার পরপরই এই মহান ব্যক্তিত্বের স্মৃতিকে অম্লান করে রাখার উদ্দেশে একটি শিক্ষা প্রতিষ্ঠান প্রতিষ্ঠার প্রস্তাব উঠে আসে সংগঠনের সভা গুলোতে। তবে আনুষ্ঠানিক উদ্যোগ গ্রহণে অনেক সময় পেরিয়ে যায়। ১৯৯৫ সালে ময়মনসিংহ শহরে উচ্চ মাধ্যমিক শ্রেণীতে ছাত্রদের অধ্যায়নের একমাত্র সরকারি প্রতিষ্ঠান আনন্দ মোহন কলেজ থেকে সরকারী নির্দেশে উচ্চ মাধ্যমিক শ্রেণী উঠিয়ে দেয়া হলে অভিভাবকগণ হয়ে পড়েন উদ্বিগ্ন। শহরের অন্যান্য বেসরকারী কলেজ গুণগত মান সম্পন্ন না থাকায় কিংবা কোন প্রতিষ্ঠানকে সরকার সরকারীকরণ না করায় বিষয়টি ময়মনসিংহবাসীর দাবীতে পরিণত হয়।
১৯৯৮ সালে ২৮ আগস্ট শহীদ সৈয়দ নজরুল ইসলাম স্মৃতি পরিষদের সভায় একটি মান সম্পন্ন এবং শহীদ সৈয়দ নজরুল ইসলামের নামে কলেজ প্রতিষ্ঠার বিষয়টি আলোচ্যসূচীতে অন্তর্ভুক্ত হয়। বেসরকারী ল্যাবরেটরী উচ্চ বিদ্যালয়ে অনুষ্ঠিত সে সভায় প্রধান আইনজীবী এবং স্মৃতি পরিষদের আহবায়ক এম. জুবেদ আলী সাহেবের সভাপতিত্বে ময়মনসিংহ শহরে একই নামে একটি সরকারী ও একটি বেসরকারী উচ্চ বিদ্যালয় থাকায় বেসরকারী ল্যাবরেটরী উচ্চ বিদ্যালয়টির নাম পরিবর্তন করে “সৈয়দ নজরুল ইসলাম স্কুল এন্ড কলেজ” করার প্রস্তাব সর্ব সম্মতিক্রমে গৃহীত হয় এবং এক পত্রে স্কুল ব্যাবস্থাপনা কমিটির কাছে বিষয়টি সহানুভূতির সাথে বিবেচনা এবং ব্যবস্থা গ্রহনের জন্য শহীদ সৈয়দ নজরুল ইসলাম স্মৃতি পরিষদের পক্ষে অনুরোধ জানানো হয়। বিষয়টি জানাজানি হলে স্কুলটির সিংহভাগ অভিভাবক সমর্থন জ্ঞাপন করেন। স্কুলটির প্রধান শিক্ষক বীর মুক্তিযোদ্ধা এম.এ কাসেম তৎকালীন জেলা প্রশাসক জনাব মোঃ রফিকুল ইসলামের সাথে বিষয়টি নিয়ে বিস্তারিত আলোচনা করেন।
১৯৯৯ সালের ৬ মে জেলা রেডক্রিসেন্ট সোসাইটির কার্যালয়ে শহীদ সৈয়দ নজরুল ইসলাম স্মৃতি পরিষদের এক সাধারণ সভা অনুষ্ঠিত হয়। আমন্ত্রিত অতিথি হিসেবে সভায় উপস্থিত হন আনন্দ মোহন কলেজের প্রাক্তন অধ্যক্ষ প্রফেসর শামসুল ইসলাম, পদার্থবিদ্যা বিভাগের প্রাক্তন বিভাগীয় প্রধান প্রফেসর আবুল কালাম, নেত্রকোণা সরকারী কলেজের প্রাক্তন অধ্যক্ষ প্রফেসর মজিবর রহমান, আনন্দ মোহন কলেজের প্রাক্তন অধ্যক্ষ প্রফেসর মোঃ মুজিবুর রহমান। সভায় প্রখ্যাত শিক্ষাবিদগণ শহীদ সৈয়দ নজরুল ইসলামের নামে কলেজ প্রতিষ্ঠার উদ্দ্যোগকে এবং কলেজটি প্রতিষ্ঠাকল্পে প্রদানের অঙ্গীকার করলে কলেজ প্রতিষ্ঠার উদ্যোগ গতি পায়। সভায় সর্ব সম্মতিক্রমে ২০ সদস্য বিশিষ্ট কলেজ সাংগঠনিক কমিটি তথা প্রতিষ্ঠা কমিটি গঠন করা হয়।
চারুকলা ইনস্টিটিউট, চট্টগ্রাম বিশ্ববিদ্যালয়
১৯৭৩ সালে রশিদ চৌধুরীর উদ্যোগে শিল্পী সবিহ্-উল আলমকে প্রিন্সিপাল নিযুক্ত করে নগরীর বাদশা মিয়া সড়কে চট্টগ্রাম সরকারি চারুকলা কলেজ নামে আলাদা একটি শিক্ষা প্রতিষ্ঠানের কার্যক্রম শুরু হয়।
সরকারী সাদাত বিশ্ববিদ্যালয় কলেজ
১৯২৬ সালে আটিয়ার চাঁদ ওয়াজেদ আলী খান পন্নী পিতামহ সাদাত আলী খান পন্নীর নামে কলেজটি প্রতিষ্ঠা করেন। প্রিন্সিপাল ইবরাহিম খাঁ এই কলেজের প্রথম প্রিন্সিপাল ছিলেন। ১৯২৬ থেকে ১৯৪৭ সাল পর্যন্ত সুদীর্ঘ একুশ বছর তিনি এই পদে বহাল ছিলেন। ১৯৩৮ সালে শেরে বাংলা এ কে ফজলুল হক যখন অবিভক্ত বাংলার প্রধানমন্ত্রী হন তখন তিনি কলেজটি পরিদর্শন করতে আসেন এবং কলেজের জন্যে মোটা অংকের অনুদান বরাদ্দ করেন। ঐ বছরই কলেজটি ডিগ্রি কলেজে উন্নীত করা হয়। কথিত আছে যে, শেরে বাংলার সফরের সময় করটিয়ার জনসাধারণ প্রধানমন্ত্রীর কাছে করটিয়াকে একটি আদর্শ গ্রামে পরিণত করার জন্যে আবেদন করেছিল। প্রতি উত্তরে তিনি বলেছিলেন, "করটিয়াকে আর কি করে আদর্শ করবো, এ গ্রামতো আদর্শ গ্রামেরও আদর্শ"।
স্যার আশুতোষ সরকারি কলেজ
প্রকৃতপক্ষে জগৎ বাবু একজন নিবেদিতপ্রাণ শিক্ষক ছিলেন । বিপুল সংখ্যক ক্লাশ নিয়েও তিনি সর্বদা প্রফুল্লিত ছিলেন। ছাত্রদের শিক্ষাদানেই তাঁর দিন কেটে যেতো । তাঁর ছাত্ররাই বলতে পারবে কি অসামান্য পরিশ্রম তাঁকে করতো হতো । আজকের দিনের শিক্ষকবর্গ তা কল্পনা ও করতে পারবেন না ।
কলকাতা বিশ্ববিদ্যালয়
১৮৫৭ সালে ব্রিটিশ ভারতের পাঞ্জাব প্রদেশের কাপুরথালার নবাব জাসা সিংহ আলুওয়ালিয়া গভর্নমেন্ট কলেজ কলকাতা বিশ্ববিদ্যালয়ের অনুমোদন লাভ করে। এটি ছিল বিশ্ববিদ্যালয় অনুমোদিত প্রথম কলেজগুলির মধ্যে একটি। পরে আরও অনেক কলেজই এই বিশ্ববিদ্যালয়ের এক্তিয়ারভুক্ত এলাকার অন্তর্গত হয়। ১৮৮২ সালে কাদম্বিনী গঙ্গোপাধ্যায় ও চন্দ্রমুখী বসু বিশ্ববিদ্যালয় তথা দেশের প্রথম মহিলা স্নাতক হন। ১৮৯০ সালে বিচারপতি গুরুদাস বন্দ্যোপাধ্যায় বিশ্ববিদ্যালয়ের প্রথম ভারতীয় উপাচার্য হন। স্যার আশুতোষ মুখোপাধ্যায় পরপর চারবার দ্বিবার্ষিক মেয়াদে (১৯০৬-১৪) এবং পঞ্চমবার (১৯২১-২৩) বিশ্ববিদ্যালয়ের উপাচার্য হয়েছিলেন।বেনিমাধব বড়ুয়া যিনি এশিয়ার প্রথম ডি.লিট, কলকাতা বিশ্ববিদ্যালয়ের ছাত্র ছিলেন।
আশুতোষ মুখোপাধ্যায় (শিক্ষাবিদ)
তাঁর ভাইস-চ্যান্সেলর হিসেবে থাকাকালীন সমগ্র সময়টি বাংলায় স্বদেশীদের বঙ্গভঙ্গ বিরোধী আন্দোলন ছিল তুঙ্গে। জাতীয়বাদীরা সমালোচনা করে যে, কলকাতা বিশ্ববিদ্যালয় কর্তৃক নিয়ন্ত্রিত ঔপনিবেশিক শিক্ষা ব্যবস্থায় জনসম্পদের উন্নয়ন ও জাতি গঠনের পারিপার্শ্বিক অবস্থা ছিল না। সতীশচন্দ্র মুখার্জীর মতে এ পুঁথিগত, কেতাবি ও অবৈজ্ঞানিক শিক্ষাব্যবস্থা ব্রিটিশ রাজের জন্য কেবল কারণিক তৈরি করছিল। ফলে ১৮৯৫ সালে সতীশচন্দ্র মুখার্জীর প্রতিষ্ঠিত ভগবত চতুস্পতি-এর মাধ্যমে শুরু হয় জাতীয় শিক্ষা আন্দোলন। এটি মূলত ভারতীয় সাংস্কৃতিক ঐতিহ্য নিয়ে অগ্রসর হয়। ১৯০২ সালে এ প্রতিষ্ঠানটি ডন সোসাইটিতে রূপান্তরিত হয়। ১৯০২ থেকে ১৯০৬ সালের মধ্যে এটি জাতীয় বিশ্ববিদ্যালয়ের মডেল হিসেবে কাজ করে।
ফিরোজ মিয়া সরকারি কলেজ
ঢাকা-সিলেট মহাসড়কের আশুগঞ্জ গোলচও্বর থেকে ১ কিলোমিটার দক্ষিণে,আশুগঞ্জ উপজেলা পরিষদ সংলগ্ন কোলাহল মুক্ত স্নিগ্ধ মনোরম পরিবেশে আশুগঞ্জ সদর ইউনিয়ন ও আড়াইসিধা ইউনিয়নের সংযোগস্থলে ৪.৪৬০০ একর ভূমির উপর ফিরোজ মিয়া সরকারি কলেজটি অবস্থিত।
সীতাকুণ্ড সরকারি আদর্শ উচ্চ বিদ্যালয়
সীতাকুন্ড সরকারি আদর্শ উচ্চ বিদ্যালয় বাংলাদেশের চট্টগ্রাম জেলার সীতাকুন্ড থানায় অবস্থিত। মাওলানা ওবায়দুল হকের অর্থনৈতিক সহযোগিতায় ও পিডব্লিওডি-এর দানকুত জমিতে ১৯১৩ সালে বিদ্যালয়টি প্রতিষ্ঠিত করা হয়। প্রখ্যাত ভাষাবিদ মুহম্মদ শহীদুল্লাহ তাঁর কর্মজীবনে স্বল্পসময়ের জন্য এ বিদ্যালয়ে প্রধান শিক্ষকের দায়িত্ব পালন করেছিলেন।
মহারাজা শ্রীশচন্দ্র কলেজ
শ্রীশচন্দ্র কলেজটি ১৯৬৪ সালে প্রতিষ্ঠিত হয়। শ্যামবাজারের মহারাজ শ্রীশচন্দ্র নন্দী তার পিতা মহারাজা মনীন্দ্রচন্দ্র নন্দীর নামে একটি পুরোনো বাড়িতে শিক্ষা প্রতিষ্ঠান গড়ে তোলেন ১৯৪১ সালে। পরবর্তী কালে সেই শিক্ষা প্রতিষ্ঠানটি তিনটি কলেজের আকার নেয়। একই স্থানে মহারানী কাশীশ্বরী দেবী কলেজ (প্রভাতি বিভাগ), মহারাজা মনীন্দ্রচন্দ্র কলেজ (দিবা বিভাগ) ও মহারাজা শ্রীশ চন্দ্র কলেজ (সান্ধ্য বিভাগ) গড়ে ওঠে।
স্যার আশুতোষ সরকারি কলেজ
আশ্চর্যের বিষয়, কলেজে এত পরিশ্রমের পরেও তাঁর নিজস্ব সখের চর্চা করতে কোন সময়ে কসুর করেননি। তাঁর সখ ছিল নিজের সব্জি বাগানের পরিচর্যা করা । তার সব্জি বাগানের বৃহদাকারের ফুলকপি , বাধাঁকপি, মূলা, ওলকপি , টমেটো ইত্যাদি রীতিমত দর্শনীয় ছিল । এত বৃহদাকারের ফসল সে সময়ে আর কেউ ফলাতে পারতেন না । তাঁর সব্জি বাগান দেখতে অনেকেই যেতেন। এত সব্জি তাঁর প্রয়োজন ছিল না । তাই উদ্বৃত্ত ফসল তিনি তাঁর সতীর্থদের নিকট উপহার স্বরূপ পাঠাতেন। জগৎ বাবুর বুদ্ধিমত্তা ছিল প্রখর । অধ্যক্ষ মাখন লাল নাগ তাঁর পরামর্শের উপর বিশেষ ভাবে নির্ভর করতেন।
সাতক্ষীরা সরকারি কলেজ
ব্রিটিশ আমলে উচ্চ শিক্ষার জন্য সাতক্ষীরায় কোন কলেজ ছিলনা। উচ্চ শিক্ষার জন্য সাতক্ষীরা এলাকার শিক্ষার্থীরা খুলনা, বাগেরহাট এবং পার্শ্ববর্তী কলকাতায় যেত। সাতক্ষীরা মহকুমা প্রশাসক পি.সি মজুমদার(১৯৩৬-১৯৪০) এর সময়ে সাতক্ষীরা পৌরসভার চেয়ারম্যান লীলাপদ মজুমদার, আব্দুল বারী খান, নিরোধ চ্যাটার্জী, আব্দুর রউফ খান, আব্দুল হাফিজ খান, মীর আহম্মদ আলী সহ সাতক্ষীরা শহরের কতিপয় বিদ্দ্যোৎসাহী ব্যক্তি সাতক্ষীরায় একটি কলেজ স্থাপনের সিদ্ধান্ত নেন এবং ১৯৪৬ সালের ফেব্রুয়ারীর ১ম সপ্তাহে সুলতান আহমেদ মহকুমা প্রশাসকের দায়িত্ব নিয়ে সাতক্ষীরা পরিদর্শনে আসেন এবং তাকে কলেজ সম্পর্কে অভিহিত করা হলে তিনি কলেজ স্থাপনের উপর গুরুত্ব দেন। তিনি পূর্বের কমিটিতে এম.এ গফুর, আব্দুল বারী খান এবং অরবিন্দু নাথ মহোদয়বৃন্দকে সদস্য হিসেবে অন্তর্ভুক্ত করেন। কলকাতা বিশ্ববিদ্যালয়ের অধ্যাপক ও কলেজ প্রতিষ্ঠা কমিটির অন্যতম সদস্য হরিচন্দ্র ঘোষের বিশেষ উদ্দ্যোগে ও অক্লান্ত প্রচেষ্টায় ১৯৪৬-৪৭ শিক্ষাবর্ষে কেবল উচ্চ মাধ্যমিক মানবিক ও বাণিজ্য বিভাগ খোলার অনুমোদন লাভ করে। ১৯৫০-৫১ শিক্ষাবর্ষ হতে উচ্চ মাধ্যমিক বিজ্ঞান ও স্নাতক কলা বিভাগ খোলার অনুমোদন লাভ করে। ১৯৬৫ সালে কলেজে স্নাতক বাণিজ্য বিভাগ খোলার অনুমোদন পেলে ১৯৬৬ সালে ডিগ্রী বাণিজ্য নতুন ভবনে স্থানান্তরিত করা হয়। ১৯৬৯-৭০ শিক্ষাবর্ষে স্নাতক বিজ্ঞান বিভাগ খোলা হলে সেখান থেকে সাতক্ষীরা কলেজ একটি পূর্ণাঙ্গ স্নাতক পর্যায়ের কলেজে হিসেবে আত্মপ্রকাশ করে ।
সাতক্ষীরা সরকারি কলেজ ১৯৪৬ সালে প্রতিষ্ঠিত এবং পরবর্তী জাতীয়করন ঘটে ১ মার্চ ১৯৮০। প্রায় ৩০ একর জায়গায় প্রতিষ্ঠিত এই কলেজের বিষয় ভিত্তিক বিভাগ সমূহের প্রবর্তন এর বিবরন শিক্ষাবর্ষ অনুসারে নিন্মরূপ:
রাষ্ট্রবিজ্ঞান ও ব্যবস্থাপনা
বাংলা, ইসলামের ইতিহাস ও সংস্কৃতি, অর্থনীতি, দর্শন, হিসাববিজ্ঞান, প্রাণীবিদ্যা
ইংরেজি, ইতিহাস, উদ্ভিদবিদ্যা
পদার্থ বিজ্ঞান, রসায়ন, গণিত, ভূগোল
স্নাতকোত্তর বিষয় সংখ্যা : ০৫ টি
রাষ্ট্রবিঞ্জান ও ব্যবস্থাপনা
বাংলা, ইসলামের ইতিহাস ও সংস্কৃতি, হিসাববিজ্ঞান
কৃষ্ণনগর সরকারি কলেজ
প্রথমে কৃষ্ণনগর শহরে একটি ভাড়াবাড়িতে এই কলেজ চালু হয়েছিল। পরে তৎকালীন বড়োলাট লর্ড হার্ডিঞ্জ ১৮৪৬ সালের ১ জানুয়ারি এই কলেজের অনুমোদন দেন। নদীয়ার মহারাজা শ্রীশচন্দ্র রায় এবং মুর্শিদাবাদ জেলার কাশিমবাজারের মহারাণী স্বর্ণময়ী কলেজের জন্যে শতাধিক বিঘা জমি দান করলে স্থানীয় শিক্ষাহিতৈষী ব্যক্তিবর্গের আর্থিক সহযোগিতায় ১৮৫৬ খৃষ্টাব্দে একটি প্রাসাদোপম ভবন নির্মিত হয় যা অধুনা কৃষ্ণনগর সরকারী কলেজ নামে খ্যাত। এই মহাবিদ্যালয়ের প্রথম অধ্যক্ষ ছিলেন বিশিষ্ট শেক্সপিয়ার বিশেষজ্ঞ, প্রেসিডেন্সি কলেজের অন্যতম অধ্যক্ষ ক্যাপ্টেন ডি.এল. রিচার্ডসন। এছাড়াও বিভিন্ন সময়ে মি: রকফোর্ট, স্যার রোপার লেথব্রিজ, উমেশচন্দ্র দত্ত, জ্যোতিভূষণ ভাদুড়ী, রাখালরাজ বিশ্বাস, সতীশ চন্দ্র দে, আর. এন. গিলক্রিষ্ট. ইগারটন স্মিথ প্রমুখ যশস্বি শিক্ষানুরাগী ব্যক্তিবর্গ অধ্যক্ষের পদ অলংকৃত করেছেন। এখানকার খ্যাতনামা অধ্যাপকদের মধ্যে শিক্ষাবিদ রামতনু লাহিড়ী, পন্ডিত মদনমোহন তর্কালঙ্কার, চিন্তাহরণ চক্রবর্তী, সুবোধ চন্দ্র সেনগুপ্ত, মুহম্মদ আবদুল হাই, কবি বিষ্ণু দে,সুধীর চক্রবর্তী প্রমুখের নাম করা যায়।
নিস্তারিণী কলেজ
জেলার প্রথম শিক্ষাপ্রতিষ্ঠান জগন্নাথকিশোর কলেজ ছিল মূলত ছেলেদের কলেজ। সহশিক্ষা ব্যবস্থা এখানে থাকলেও জেলার অধিকাংশ অভিভাবক ও শিক্ষক ছিলেন সহশিক্ষার বিরুদ্ধে। এই কারণে তাঁরা পুরুলিয়ায় একটি মহিলা কলেজ স্থাপনের প্রয়োজনীয়তা অনুভব করেন। পুরুলিয়ার বঙ্গভুক্তির পর ১৭ অগস্ট ১৯৫৭ তারিখে জীমূতবাহন সেন প্রমুখ শহরের কিছু বিশিষ্ট মানুষের অনুরোধে এবং তদনীন্তন পশ্চিমবঙ্গের মুখ্যমন্ত্রী ডক্টর বিধানচন্দ্র রায়ের উদ্যোগে দেশবন্ধুর পিতা ভুবনমোহন দাশ ও জননী নিস্তারিণী দেবীর সুবৃহৎ বসতবাড়িতে নিস্তারিণী কলেজের প্রতিষ্ঠা হয়। বলা বাহুল্য, কলেজের নামকরণ দেশবন্ধুর জননীর নামেই। ১৯৫৮ সালের ৬ নভেম্বর ভারতের প্রথম রাষ্ট্রপতি ডক্টর রাজেন্দ্রপ্রসাদ কলেজের বর্তমান ভবনটির উদ্বোধন করেন। প্রথমে এই কলেজটি কলকাতা বিশ্ববিদ্যালয়ের অন্তর্ভুক্ত থাকলেও ১৯৬১ সালে এটি বর্ধমান বিশ্ববিদ্যালয়ের অন্তর্ভুক্ত হয়।
আশুতোষ মুখোপাধ্যায় (শিক্ষাবিদ)
আগাগোড়া মেধাবী ছাত্র আশুতোষ মুখার্জী ১৮৭৯ সালে কলকাতা বিশ্ববিদ্যালয় থেকে এন্ট্রান্স পরীক্ষায় উত্তীর্ণ হন এবং দ্বিতীয় স্থান অধিকার করেন। তিনি ১৮৮৪ সালে প্রেসিডেন্সি কলেজ থেকে ডিগ্রি ও ১৮৮৫ সালে গণিতে এম.এ পাস করেন। এর পরের বছরে তিনি পদার্থবিদ্যায় এম.এ ডিগ্রি লাভ করেন। তিনি ১৮৮৪ সালে ঈশান বৃত্তি লাভ করেন এবং ১৮৮৬ সালে প্রেমচাঁদ রায়চাঁদ বৃত্তি (পি.আর.এস.) অর্জন করেন। আন্তর্জাতিক কর্তৃপক্ষ জ্যামিতির ওপর তাঁর কাজের স্বীকৃতি প্রদান করে।
আশুতোষ মুখোপাধ্যায় (শিক্ষাবিদ)
ঠিক এসময়ে সরকারের প্রয়োজন ছিল আশুতোষ মুখার্জীর মতো একজন ব্যক্তিত্ব। কলকাতা বিশ্ববিদ্যালয়ের বিরুদ্ধে পাল্টা ব্যবস্থা হিসেবে জাতীয় বিশ্ববিদ্যালয়ের কর্মপ্রচেষ্টাকে আশুতোষ সমর্থন করেন নি। তাঁর মতে কলকাতা বিশ্ববিদ্যালয় একটি অ্যাকাডেমিক ঐতিহ্য স্থাপন করেছে যা আমাদের রক্ষা করতে হবে এবং বিশ্ববিদ্যালয় কর্তৃক প্রদত্ত পাশ্চাত্য শিক্ষাকেও জাতীয় স্বার্থে ব্যবহার করা সম্ভব। তিনি বিশ্ববিদ্যালয়ের সংস্কার চেয়েছিলেন, বিপ্লব চান নি। সরকার অণুভব করেছিল যে, আশুতোষ মুখার্জীর তত্ত্বাবধানে বিশ্ববিদ্যালয় নিরাপদ থাকবে, রাজনৈতিক যুদ্ধক্ষেত্রে পরিণত হবে না।
আলহাজ্ব মোস্তাফিজুর রহমান বিশ্ববিদ্যালয় কলেজ
এটি ১৯৯৫ সালে প্রতিষ্ঠিত হয়। মোস্তফা গ্রুপ অব ইন্ডাস্ট্রিজ লিমিটেড এর স্বত্তাধিকারী আলহাজ্ব মোস্তফিজুর রহমান সওদাগরের একক অর্থায়নে এবং মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম এর পূর্বানুমতিক্রমে কলেজটি প্রতিষ্ঠা লাভ করে।
স্যার আশুতোষ সরকারি কলেজ
ছাত্র ও শিক্ষকই একটি শিক্ষা প্রতিষ্ঠানের প্রধান অঙ্গ। রেবতী রমণ দত্ত মনে করতেন উপযুক্ত শিক্ষক ছাড়া উপযুক্ত ছাত্র তৈরি করা যায় না । শিক্ষকের পান্ডিত্য ও গুণাবলী তাঁর শিক্ষাদানের মাধ্যমে ছাত্রদের মধ্যে সঞ্চারিত হয়ে থাকে । শিক্ষক নিয়োগের ক্ষেত্রে রেবতী রমণ এই বিষয়টির উপর অধিক গুরুত্ব আরোপ করতেন। কলেজের প্রথম অধ্যক্ষের পদে যিনি নিযুক্ত হয়েছিলেন তিনি প্রকৃতপক্ষে কাজে যোগদান করেননি । উপাধ্যক্ষের পদে নিযুক্ত হয়েছিলেন মাখন লাল নাগ । অধ্যক্ষ মহোদয়ের কাজে যোগদানের অপারগতায় তিনিই অধ্যক্ষের পদে অধিষ্ঠিত হন। তাঁর সহকর্মীদের মধ্যে ছিলেন বাংলা সাহিত্যের অধ্যাপক গিরিজা শস্কর ধর এম.এ. (স্বর্ণ পদক প্রাপ্ত ছিলেন স্কলার),ইতিহাসের অধ্যাপক প্রমোদ কুমার মুখোপাধ্যায় ,এম,এ,(প্রথম শ্্েরণী ) ,দর্শনের অধ্যাপক শ্যামাপদ চট্টোপাধ্যায় ,এম,এ,(প্রথম শ্রেণী) ,অধ্যাপক সুশীল কুমার মুখোপাধ্যায় এম,এ (স্বর্ণ পদক প্রাপ্ত) ,ইংরেজির অধ্যাপক প্রকৃতিরঞ্চন বড়–য়া, আরবী ও ফার্সি বিভাগের অধ্যাপক মীর মোহাম্মদ ইব্রাহিম ,রাষ্ট্রবিজ্ঞানের অধ্যাপক হরিনারায়ণ চক্রবর্তী। কলিকাতা বিশ্ববিদ্যালয়ের কৃতি ছাত্র অধ্যক্ষ মাখন লাল নাগ অঙ্কশাস্ত্রে প্রথম শ্রেণীতে দ্বিতীয় স্থানের অধিকারী ছিলেন । গৌরবর্ণ ,সুদর্শন ,বুদ্ধিদীপ্ত যুবক মাখনলাল সহজেই রেবতী রমণের দৃষ্টি আকর্ষণ করলেন । এ রকম একজন আদর্শবান কর্মতৎপর ব্যক্তিকেই যেন রেবতী রমণ কলেজের অধ্যক্ষের পদে নিযুক্তির জন্য খুঁজছিলেন। অধ্যক্ষের পদে নিযুক্তি থেকে কলেজ থেকে অবসর গ্রহণ করার (১৯৬৪) পূর্ব পর্যন্ত অধ্যক্ষ মাখনলাল নাগ কলেজের উন্নতির জন্য যেরূপ নিষ্ঠা ও পরিশ্রম প্রদর্শন করেছেন তা একরূপ অতুলনীয়। কলেজে দীর্ঘ কর্মজীবনে তিনি সকল প্রকার কর্মকান্ডের কেন্দ্রবিন্দু ছিলেন। কর্মতৎপরতায় তাঁর যুগে তাঁর সমকক্ষ অধ্যক্ষ খুব কমই ছিল । অনেক সময়ে দেখা যেতো কোন অধ্যাপক ছুটিতে গেলে কিংবা পদত্যাগ করলে অন্তবর্তী সময়ে ছাত্রদের যাতে অসুবিধায় পড়তে না হয় মাখন বাবু সে বিষয়ে নিজেই ক্লাশ নিতেন। অঙ্কশাস্ত্র তিনি নিজেই পড়াতেন । সেই সূত্রে তিনি আই .এস.সি.তে পদার্থ বিজ্ঞানের ক্লাশ ও নিতেন । রাষ্ট্র বিজ্ঞানের অধ্যাপকের অনুপস্থিতিতে তিনি বেশ কিছুদিন বি.এ.ক্লাশে রাষ্ট্রবিজ্ঞানও পড়িয়েছিলেন । কোনও কারণে অধ্যাপকের অনুপস্থিতিতে ক্লাশে শিক্ষাদান যাতে ব্যাহত না হয় সেদিকে অধ্যক্ষ মাখন লাল নাগের প্রখর দৃষ্টি ছিল । কলেজ প্রতিষ্ঠার সময়ে কলেজের অধীনস্থ ভূমির পরিমাণ খুব বেশি ছিল না । অধ্যক্ষ মাখন লাল নাগের ঐকান্তিক প্রচেষ্টায় কলেজের অধীনস্থ ভূমির পরিমাণ তিন চারগুণ বৃদ্ধি পায়। স্যার আশুতোষ কলেজ তাঁর প্রাণস্বরূপ ছিল। কলেজ ক্যা¤পাসের মধ্যেই তাঁর ভবন ছিল। সকাল বেলা চা জল খাবার খেয়ে তিনি কলেজ অফিসে চলে আসতেন , দুপুর পর্যন্ত তিনি এক নাগাড়ে কাজে ব্যাপৃত থাকতেন । দুপুরে বাসায় গিয়ে আহার করে খুব বেশিক্ষণ বিশ্রাম নিতেন না , অফিসে ফিরে এসে পুণরায় কাজে মনোনিবেশ করতেন । কলেজের রুটিন মাফিক কাজ কর্ম তাঁরই তত্ত্বাবধানে সমাধা হতো । বলা বাহুল্য ,প্রবেশিকা পরীক্ষার সময় কাজের চাপ আরও বেড়ে যেতো । এক সময়ে উত্তরে কোয়েপাড়া থেকে দক্ষিণে ধলঘাট পর্যন্ত সমস্ত স্কুলের প্রবেশিকা পরীক্ষার কেন্দ্র ছিল স্যার আশুতোষ কলেজ । অনেক সময়ে কলেজের কাজ কর্ম শেষ করতে বিকেল গড়িয়ে সন্ধ্যা হয়ে যেতো , বিশ্রাম নেবার সময়টুকু পর্যন্ত তিনি পেতেন না । সারাদিন কলেজে অতিবাহিত করে বাসায় ফিরে ছেলেমেয়েদের পড়াশুনায় কিছুক্ষণ তদারক করতেন । মনে হয়, রাতের ঘুমটাই তাঁর বিশ্রামের সময় ছিল। কলেজ ছেড়ে তিনি কোথাও বিশেষ যেতেন না । দু’চার বছর অšতর ঢাকার বিক্রমপুরে গিয়ে দেশের বাড়ি দেখে আসতেন । কলেজের জন্যই তিনি যেন আপন জীবন উৎসর্গ করতে কৃতসংকল্প ছিলেন।
মধুপুর শহীদ স্মৃতি উচ্চ মাধ্যমিক বিদ্যালয়
মধুপুর শহীদ স্মৃতি উচ্চ মাধ্যমিক বিদ্যালয় ২০০৩ সালের এস এস সি পরীক্ষায় ঢাকা বোর্ডের টপটেন কলেজের নবম স্হান অধিকারী এবং ২০০৪ সালে জাতীয় পর্যায়ে শ্রেষ্ঠ কলেজ হিসাবে মহামান্য রাষ্ট্রপতি প্রদও পদক প্রপ্ত।
বাহাজ উদ্দিন ফকির,মধুপুর শহীদ স্মৃতি উচ্চ মাধ্যমিক বিদ্যালয়ের দশম শ্রেণীর ‘গ’ শাখার শ্রেণীশিক্ষক। সাড়ে ৩০ বছরের শিক্ষকতা জীবনে এক দিনও প্রাপ্য ছুটি কাটাননি তিনি।১৯৮৭ সালে বিদ্যালয়ের প্রতিষ্ঠাতা নূরুর রহমান শিক্ষকদের জন্য চালু করেন ‘ক্যাজুয়াল লিভ (সিএল) বোনাস’। যে শিক্ষক-কর্মচারী সারা বছরে এক দিনও স্কুলে অনুপস্থিত থাকবেন না, তাঁকে এক মাসের বেতনের সমপরিমাণ টাকা দেওয়া হবে। ‘সিএল বোনাস’ চালুর পর বাহাজ উদ্দিন প্রতিবারই বোনাসটি পাচ্ছেন।বাহাজ উদ্দিনকে এখন অনুসরণ করছেন তাঁর অনেক সহকর্মী এবং ছাত্রছাত্রী।গত ২০০৮-০৯ শিক্ষাবর্ষে শিক্ষাপ্রতিষ্ঠানটির ১৪ জন শিক্ষক ও চারজন কর্মচারী বছরে এক দিনও অনুপস্থিত না থেকে ‘সিএল বোনাস’ পেয়েছেন।
স্যার আশুতোষ সরকারি কলেজ
একটা কৌতুহলের বিষয় হলো কলেজে অধ্যাপকের পদে নিযুক্তির জন্য রেবতী রমণ দত্ত কলিকাতা বিশ্ববিদ্যালয়ের এম.এ. পরীক্ষার ফল প্রকাশের দিকে দৃষ্টি রাখতেন। যাঁরাই পরীক্ষায় প্রথম শ্রেণী পেতেন। তাঁদের সাথে কাল বিলম্ব না করেই তিনি যোগাযোগ করে কলেজে অধ্যাপনায় তাঁরা আগ্রহী কিনা জেনে নিতেন। অনেকেই অবশ্য সুদূর চট্টগ্রামর পল্লী অঞ্চলে গিয়ে শিক্ষকতা করতে তেমন উৎসাহ দেখাতেন না । যাঁরা আগ্রহ প্রকাশ করতেন তাঁদেরকেই তিনি একরূপ সাথে সাথেই নিযু্িক্ত পত্র দেবার ব্যবস্থা করতেন । এভাবেই তিনি বিশ্ববিদ্যালয়ের কৃতি ছাত্রদের কলেজে অধ্যাপনায় আকৃষ্ট করতেন ।
স্যার আশুতোষ সরকারি কলেজ
রাষ্ট্রবিজ্ঞান বিভাগে অনেক কৃতি অধ্যাপকদের মধ্যে বোরহান উদ্দিন খান জাহাঙ্গীর অন্যতম । তবে তিনি খুব বেশিদিন এই কলেজে অধ্যাপনা করেননি । তাঁর প্রিয় ছাত্র কায়কোবাদ আহমদ চৌধুরী তাঁর স্থলাভিষিক্ত হন। দুর্ভাগ্যের বিষয় শিক্ষক অধ্যাপকের আগেই ছাত্র অধ্যাপক পরলোক গমন করেন।
আবু তালেব মিঞা
রাজনৈতিক কাজের পাশাপাশি সামাজিক কার্যক্রমে মরহুম আবু তালেব মিঞা গুরুত্বপূর্ণ ভূমিকা রাখেন। তিনি ১৯৭২ সালে গাইবান্ধা রেডক্রিসেন্ট এর চেয়ারম্যান নির্বাচিত হন। সাদুল্লাপুর উপজেলার শিক্ষা বিস্তারে তিনি অসাধারণ ভূমিকা পালন করেন। তিনি সাংসদ থাকাকালে এক সাথে সাদুল্লাপুর উপজেলায় ২২টি প্রাথমিক বিদ্যালয়ের নির্মাণ কাজ সম্পন্ন হয়। তিনি সাদুল্লাপুর ডিগ্রী কলেজ এবঙ গালর্স কলেজ প্রতিষ্ঠায় অগ্রণী ভূমিকা পালন করেন। সাদুল্লাপুর থানাকে নদী ভাঙ্গনের হাত থেকে রক্ষার জন্য তিনিই প্রথম ঘাঘট নদী লুপ কাটিং এর ব্যবস্থা করেন।
আব্দুল হক
স্বাধীনতা পরবর্তী সময়ে মরহুম এমএন এ আব্দুল হককে স্মরণীয় করে রাখতে ১৯৭২ সালে ছাতকের গোবিন্দগঞ্জে প্রতিষ্ঠা করা হয় আব্দুল হক স্মৃতি ডিগ্রি কলেজ। ৭২ পরবর্তি ২৫ বছর ছাতকের এ মহান নেতার নামে উল্লেখযোগ্য কিছু করতে দেখা যায়নি। দীর্ঘ ২৫ বছর ছাতকের কিংবদন্তি পুরুষ আব্দুল হক এবং মহান মুক্তিযুদ্ধে তাঁর অবদানকে রাখা হয়েছে প্রচারবিমুখ। ১৯৯৬ পরবর্তী সময়ে আওয়ামী সরকারের আমলে মুহিবুর রহমান মানিক এমপির ঐকান্তিক প্রচেষ্টায় মুক্তিযুদ্ধের ৫ নম্বর সেক্টর হেড কোয়াটার বাঁশতলায় নির্মাণ করা হয় এমএনএ আব্দুল হকের নামে হকনগর ও স্মৃতিসৌধ। বর্তমানে বাশঁতলা-হকনগর একটি অঘোষিত পর্যটনকেন্দ্রে পরিণত হয়েছে। দৃষ্টিনন্দন হকনগর স্মৃতিসৌধ দেখতে প্রতিদিনই দূরদূরান্ত থেকে দর্শনার্থীরা আসছেন এখানে। ঐতিহাসিক স্থান হিসেবে হকনগরকে একটি পূর্ণাঙ্গ পর্যটনকেন্দ্রে পরিণত করতে কার্যক্রম চলছে বলে জানিয়েছেন মুহিবুর রহমান মানিক এমপি।
রামু সরকারি কলেজ
এটি চট্টগ্রাম জেলার রামুতে অবস্থিত।
১৯৯০ সালে তৎকালীন উপজেলা চেয়ারম্যান আবুল মনসুর চৌধুরী,দানবীর আলহাজ্ব ফজল কবির কোম্পানি, চৈয়দ আলম সওদাগর সহ আরো কিছু বিশিষ্ট ব্যক্তির প্রচেষ্টায় রামু কলেজ প্রতিষ্ঠিত হয়।
আবদুল হামিদ খান ভাসানী
রাজনীতির পাশাপাশি তিনি সমাজ সংস্কারমূলক কর্মকান্ডে জড়িত ছিলেন। জয়পুরহাট-এর পাঁচবিবিতে মহিপুর হাজী মহসীন কলেজ প্রতিষ্ঠা করেন, পরে সেটি জাতীয়করণ করা হয়। আসামে ৩০ টি শিক্ষা প্রতিষ্ঠান প্রতিষ্ঠা করেন। তিনি কারিগরী শিক্ষা কলেজ, শিশু কেন্দ্র প্রতিষ্ঠা করেন সন্তোষে। এছাড়াও তিনি কাগমারিতে মাওলানা মোহাম্মদ আলী কলেজ এবং পঞ্চবিবিতে নজরুল ইসলাম কলেজ প্রতিষ্ঠা করেন। সন্তোষে "মউলানা ভাসানী বিজ্ঞান ও প্রযুক্তি বিশ্ববিদ্যালয়" যা কিনা ২০০২ সাথে প্রতিষ্ঠিত হয় এবং এটি প্রযুক্তি বিশ্ববিদ্যালয় গুলোর মধ্যে ৩য় স্থান এ আছে।
রামমোহন কলেজ
আনন্দমোহন বসু, পণ্ডিত শিবনাথ শাস্ত্রী, রমেশচন্দ্র দত্ত ও রাষ্ট্রগুরু সুরেন্দ্রনাথ বন্দ্যোপাধ্যায়-এর মত সম্ভ্রান্ত ব্রাম্মন মিলে ১৮৮১ সালে সিটি কলেজ প্রতিষ্ঠা করেন। রাষ্ট্রগুরু সুরেন্দ্রনাথ বন্দ্যোপাধ্যায় পরে শিক্ষক হিসাবে যোগ দেন। ১৯৬১ সালে কলকাতা বিশ্ববিদ্যালয় দ্বারা অনুমোদিত হয়ে "রামমোহন কলেজ" হিসাবে পুনঃস্থাপিত হয়।
রমেশ চন্দ্র মিত্র
রমেশ চন্দ্র সম্মানের সাথে বিচারপতির কাজ করেছেন প্রায় কুড়ি বছর। তিনি ১৮৮৭ সালে পাবলিক সার্ভিস কমিশন, কলকাতা বিশ্ববিদ্যালয়ের ব্যবস্থাপক সভার সদস্য ছিলেন। ১৮৮৩ সালে আদালত অবমাননার মামলায় রাষ্ট্রগুরু সুরেন্দ্রনাথ বন্দ্যোপাধ্যায়কে সাজা দেওয়ার সময় অন্যান্য সংখ্যাগরিষ্ঠ ইংরেজ বিচারপতির সাথে মতানৈক্য প্রকাশ করেছিলেন। রিপন কলেজের উন্নতি, শিক্ষাক্ষেত্রে সংস্কার করে জনপ্রিয় হন। 'এজ অফ কনসেন্ট' বিলের বিরোধীতা করেছিলেন তিনি। ভারতীয় জাতীয় কংগ্রেস দলে যোগ দিয়ে ১৮৯৬ সালে কলকাতা অধিবেশনের অভ্যর্থনা সমিতির সভাপতি হন। সংস্কৃত শাস্ত্রের অধ্যাপনার জন্যে কলকাতার ভবানীপুরে প্রতিষ্ঠা করেন চতুষ্পাঠী।
সরকারী আয়ুর্বেদিক মহাবিদ্যালয়
সরকারী আয়ুর্বেদ মহাবিদ্যালয় ভারতের পরম্পরাগত ঔষধ আয়ুর্বেদের এক অগ্রনী শিক্ষা প্রতিষ্ঠান। লোকপ্রিয় গোপীনাথ বরদলৈ, লোকবন্ধু ভুবনেশ্বর বরুয়া ও ডঃ জগদীশ চন্দ্র ভট্টাচার্য মহাবিদ্যালয়টি প্রতিষ্ঠা করেন। ১৯৪৮ সনের ২০ ডিসেম্বর তারিখে সেই সময়ের অসমের মূখ্যমন্ত্রী একটি ভাড়া ঘরে মহাবিদ্যালয়টি উদ্বোধন করেন। প্রথম বছর অসম অভিযান্ত্রিক মহাবিদ্যালয়ের স্থানে ও ১৯৫৯ সনের জুলাই বর্তমান স্থানে স্থায়ীভাবে স্থানান্তর করা হয়। ভারত স্বাধীনতার পূর্বে লাহোর কংগ্রেশ অধিবেশনে ভারতীয় ঐতিহ্যের সহিত জড়িত বৈজ্ঞানিক প্রতিষ্ঠান স্থাপন ও ভারতীয় ঔষধ ব্যবস্থাকে জাতিষ্কর করে গড়ে তোলার জন্য ভারতের প্রতিটি রাজ্যে একটি করে আয়ুর্বেদিক প্রতিষ্ঠান স্থাপন করার সিদ্ধান্ত নেওয়া হয়। অসম আয়ুর্বেদিক মহাবিদ্যালয় এই সিদ্ধান্তের ফলাফল। 
এই প্রতিষ্ঠানের প্রধান লক্ষ হচ্ছেঃ
ঢাকা বিশ্ববিদ্যালয়ের ইতিহাস
ভারতের ভাইসরয় লর্ড হার্ডিঞ্জ তার ঢাকা সফর শেষে কলকাতা প্রত্যাবর্তন করলে ১৯১২ সালের ১৬ ফেব্রুয়ারি ড. রাশবিহারী ঘোষের নেতৃত্বে একটি প্রতিনিধিদল তার সাথে সাক্ষাৎ এবং ঢাকায় বিশ্ববিদ্যালয় স্থাপনের বিরোধিতামূলক একটি স্মারকলিপি পেশ করেন। ঢাকা বিশ্ববিদ্যালয় প্রতিষ্ঠার সবচেয়ে বিরোধী ছিলেন কলকাতা বিশ্ববিদ্যালয়ের উপাচার্য স্যার আশুতোষ মুখোপাধ্যায় আর রাজনীতিক সুরেন্দ্রনাথ ব্যানার্জী। ভারতের গভর্ণর জেনারেল লর্ড হার্ডিঞ্জ স্যার আশুতোষ মুখোপাধ্যায়ের কাছে জানতে চেয়েছিলেন, কি মূল্যে অর্থাৎ কিসের বিনিময়ে তিনি ঢাকা বিশ্ববিদ্যালয় স্থাপনের বিরোধিতা থেকে বিরত থাকবেন? শেষ পর্যন্ত স্যার আশুতোষ মুখোপাধ্যায় কলকাতা বিশ্ববিদ্যালয়ের জন্য চারটি নতুন অধ্যাপক পদ সৃষ্টির বিনিময়ে তার বিরোধিতার অবসান করেছিলেন। ড. রমেশচন্দ্র মজুমদার তার আত্মস্মৃতিতে লিখেছিলেন ১৯১৯ সালের নতুন আইন অনুসারে বাংলার শিক্ষামন্ত্রী প্রভাসচন্দ্র মিত্র শিক্ষকদের বেতন কমানোর নির্দেশ দেন। ঢাকা বিশ্ববিদ্যালয প্রতিষ্ঠার সময় রিজার্ভ ফান্ডে পঞ্চাশ লক্ষ টাকা ছিল। বাংলা সরকার ঢাকা বিশ্ববিদ্যালয়কে প্রদত্ত সরকারি ভবন বাবদ সেগুলো কেটে নেয় এবং বিশ্ববিদ্যালয়ের জন্য প্রতিবছর মাত্র পাঁচ লক্ষ টাকা বরাদ্দ করে। ফলে শিক্ষকদের বেতন কমিয়ে দিতে হয়।
নওগাঁ সরকারি কলেজ
নওগাঁ সরকারি কলেজের জন্মবেদনা সূচিত হয় ১৯৫৯ খ্রিস্টাব্দে। তৎকালিন মহকুমা প্রশাসক জনাব আব্দুল বাতেন ই.পি.সি.এস নওগাঁ শহরের উত্তর প্রান্তে এই কলেজের ভিত্তি প্রস্তর স্থাপন করেন। কলেজের পরিকল্পনা বাস্তবায়িত হয় অক্লান্তকর্মী মহকুমা প্রশাসক আব্দুর রব চৌধুরী বি.এস.পি-এর প্রচেষ্টায়। ১৯৬২ খ্রিস্টাব্দে স্থানীয় জনসাধারণের অথার্নুকূল্যে ৩ বছর মেয়াদী স্নাতক কোর্স ভিত্তিক একটি ডিগ্রী কলেজ স্থাপিত হয়। ১৯৮০ খ্রিস্টাব্দে বি.এম.সি কলেজ সহ ডিগ্রী কলেজকে যৌথভাবে সরকারি আত্তীকরণ করা হয়। এর বর্তমান নাম নওগাঁ সরকারি কলেজ।
সুরেন্দ্রনাথ কলেজ
ইতিহাস থেকে প্রাপ্ত তথ্যাদি ঘেঁটে জানা যায় যে, পূর্বে কলেজটির নাম ছিল রিপন কলেজ যা ভারতের অন্যতম প্রাচীন আইন কলেজ, তৎকালীন ব্রিটিশ ভাইসরয় লর্ড রিপনের নামানুসারে হয়েছিল। পরবর্তীতে ১৯৪৮-১৯৪৯ শিক্ষাবর্ষে কলেজটির প্রতিষ্ঠাতা হিসেবে রাষ্ট্রগুরু সুরেন্দ্রনাথ বন্দ্যোপাধ্যায়ের নামে নামাঙ্কিত করা হয় "সুরেন্দ্রনাথ কলেজ"। ভারতের প্রথম রাষ্ট্রপতি ড. রাজেন্দ্র প্রসাদ এবং ভারত তথা সুপ্রিম কোর্টের প্রথম বাঙালী প্রধান বিচারপতি বিজন কুমার মুখার্জী এই আইন কলেজের ছাত্র ছিলেন।
শ্রীপুর মুক্তিযোদ্ধা রহমত আলী কলেজ
১৯৬৮ সালে শ্রীপুর গ্রামে এলাকার কালু মণ্ডল স্থাপন করেন শ্রীপুর ডিগ্রী কলেজ। পরবর্তিতে এখানে জাতীয় বিশ্ববিদ্যালয়ের অধিনে সম্মান কোর্স চালু করা হয়। ২০০১ সালে কলেজটি গাজীপুর জেলায় প্রথম স্থান অধিকার করে। ২০১৬ সালের এপ্রিল মাসে কলেজটি সরকারীকৃত হয়। ২০১০ সালে শ্রীপুর ডিগ্রি কলেজ বিশ্ববিদ্যালয় কলেজে রূপান্তর হয়। স্থানীয় সংসদ সদস্য জনাব অ্যাড. রহমত আলীর প্রচেষ্টায় কলেজটিতে ৪টি বিষয়ে সম্মান কোর্স চালু করা হয়। বর্তমানে এখানে ১০টি বিষয়ে সম্মান কোর্স চালু আছে।
শাহ্‌ আব্দুর রউফ কলেজ, রংপুর
শাহ্‌ আব্দুর রউফ কলেজ রংপুর জেলার পীরগঞ্জ উপজেলায় অবস্থিত । ১৯৭০ সালে এই মহাবিদ্যালয়টি প্রতিষ্ঠিত হয় । রংপুর-বগুড়া মহাসড়কের পীরগঞ্জ উপজেলার বাস ষ্টান্ড থেকে সোজা পচ্শিম দিকে শাহ্ আব্দুর রউফ কলেজ অবস্থিত। এই মহাবিদ্যালয়টি অত্র উপজেলার শিক্ষায় গুরুত্বপূর্ণ অবদান রেখে চলেছে । 2015 সালে কলেজটি সরকারিকরণ করা হয়েছে।
প্রিমিয়ার বিশ্ববিদ্যালয়, চট্টগ্রাম
চট্টগ্রাম সিটি কর্পোরেশনের প্রাক্তন মেয়র এবিএম মহিউদ্দীন চৌধুরী চিন্তা করেন চট্টগ্রামে উচ্চশিক্ষার জন্য একটি অসাধারণ কেন্দ্র প্রতিষ্ঠা করার ব্যাপারে এবং তিনি এর জন্য যাবতীয় উদ্যোগ-ও গ্রহণ করেন। ২০০১ সালের মে মাসে মাননীয় শিক্ষা মন্ত্রী বরাবরে একটি পরিকল্পনা প্রস্তাব প্রেরন করা হয়। প্রস্তাবনাটি বেসরকারি বিশ্ববিদ্যালয় আইনের অধীনে গণপ্রজাতন্ত্রী বাংলাদেশ সরকার কর্তৃক অনুমোদিত হয়। বিশ্ববিদ্যালয় মঞ্জুরী কমিশন প্রিমিয়ার বিশ্ববিদ্যালয়ের পাঠ্যক্রম অনুমোদন করে। বিশ্ববিদ্যালয় ডিসেম্বর ২০০১ সালে উদ্বোধন করা হয় এবং জানুয়ারি ২০০২ থেকে তাদের একাডেমিক কার্যক্রম শুরু হয়। প্রতিষ্ঠাকালীন সময়ে প্রিমিয়ার বিশ্ববিদ্যালয়ের প্রতিষ্ঠাতা উপাচার্য হিসেবে দায়িত্ব পালন করেন চট্টগ্রাম বিশ্ববিদ্যালয়ের সাবেক উপাচার্য প্রফেসর মো. আনোয়ারুল আজিম আরিফ। বর্তমানে তিনি একটি বেসরকারি ব্যাংকের চেয়ারম্যান হিসেবে দায়িত্ব পালন করছেন।
স্যার আশুতোষ সরকারি কলেজ
ইতিহাস বিভাগে প্রথম থেকেই কৃতি অধ্যাপকদের অভাব ছিল না ।তবে সবচেয়ে অধিক কৃতিত্বের দাবি করতে পারেন অধ্যাপক বদরুল হায়দার চৌধুরী । কলিকাতা বিশ্ববিদ্যালয় থেকে কৃতিত্বের সাথে এম.এ. এ পাশ করে তিনি কলেজের অধ্যাপনায় যোগ দেন। এ সময়ে তিনি আইন পরীক্ষা দেবার জন্যও প্রস্তুতি নিচ্ছিলেন ।তাঁর ইংরেজি বাচনভঙ্গী ছিল চমৎকার । সুন্দর অবয়বের অধিকারী ছিলেন তিনি । পড়াবার সময় তাঁর দৈহিক সঞ্চালন উপভোগ্য ছিল । প্রথম যৌবনের উচ্ছ্বলতার প্রকাশ পেতো তাঁর কথাবার্তা ও চাল চলনে। বিলাতি পোষাকে তিনি অভ্যন্ত ছিলেন। তাঁর পড়াবার একটা বৈশিষ্ট্য ছিল ক্লাশ পরীক্ষায় প্রচুর নম্বর দেয়া। ক্লাশের টিউটোরিয়াল পরীক্ষায় বিশের মধ্যে সাড়ে উনিশ দিতে তাঁর হাত কাঁপতো না । সতেরোর নীচে কেউ নম্বর পেতো না । একজন প্রবীণ ব্যক্তি ছাত্রদের এত নম্বর দেওয়ার কারণ জিজ্ঞেস করাতে তিনি উত্তরে বলেছিলেন, ছাত্রদের উৎসাহ দেবার জন্যই তিনি একটু বেশি নম্বর দিয়ে থাকেন। পরবর্তী জবিনে তিনি পর্যায়ক্রমে উন্নতি করে বাংলাদেশ সুপ্রিম কোর্টের প্রধান বিচারপতির পদে অধিষ্ঠিত হয়েছিলেন। তাঁর ছাত্রদের মধ্যে কেউই এতটা কৃতিত্ব প্রদর্শন করতে পারেন নি। আজ তিনি আমাদের মধ্যে নেই। তাঁর বিদেহী আত্মার প্রতি রইল আমাদের সশ্রদ্ধ সালাম।
অচ্ছ্রুরাম মেমোরিয়াল কলেজ
১৯৭৫ সালে আনন্দমার্গ কলেজটি বন্ধ হয়ে গেলে কলেজের শিক্ষক-শিক্ষাকর্মী ও ছাত্রদের ভবিষ্যৎ অন্ধকার হয়ে পড়ে। তখন পশ্চিমবঙ্গ সরকার, বর্ধমান বিশ্ববিদ্যালয় ও পশ্চিমবঙ্গ বিশ্ববিদ্যালয় শিক্ষক সমিতি (ওয়েবকুটা)-র উদ্যোগে একটি পরিত্যক্ত হাসপাতালে এই কলেজের ক্লাস আরম্ভ হয়। পরে এলাকার মোহনলাল বেহেল শহরের পূর্বপ্রান্তে সুবিশাল কলেজ ভবনটি নির্মাণ করান। এমনকি কলেজের সকল আসবাবপত্র তিনিই কিনে দেন। পশ্চিমবঙ্গের তৎকালীন শিক্ষামন্ত্রী মৃত্যুঞ্জয় বন্দ্যোপাধ্যায়কে কলেজ প্রতিষ্ঠাকল্পে এককালীন এক লক্ষ পঞ্চাশ হাজার টাকা দান করেছিলেন তিনি। সেই কারণে পিতার নামানুসারে কলেজের নামকরণ করা হয়। কলেজের প্রাথমিক পর্যায়ে ওয়েবকুটা ও অধ্যাপক আন্দোলনের নেতা সুধীর রায়ের ভূমিকা আজও কলেজে বিশেষভাবে স্মরণ করা হয়। ১৯৮১ সালের ১ এপ্রিল কলেজটি বর্তমান স্থানে স্থানান্তরিত করা হয়।
সরকারি রাজেন্দ্র কলেজ
১৫ নভেম্বর
১৯১৫ সালে অম্বিকাচরণ মুজমদার
ফরিদপুরের গণ্যমান্য ব্যক্তিদের নিয়ে
সভা করে ফরিদপুর শহরে একটা ২য়
গ্রেডের কলেজ স্থাপনের রূপরেখা
প্রণয়নের জন্য কমিটি গঠন করেন।
উক্ত কমিটি কলেজ প্রতিষ্ঠা ও
পরিচালনার জন্য ৮০ হাজার টাকার
প্রাথমিক তহবিল গঠনের সুপারিশ
করে। শহরের গণ্যমান্য ব্যক্তিবর্গ ও
ব্যবসায়ীদের নিকট হতে মাত্র ৪০
হাজার টাকা সংগৃহীত হয়। বাকি টাকার
জন্য অম্বিকাচরণ ভাবতে থাকেন।
তিনি ফরিদপুর জেলার বাইশরশির
জমিদার রমেশ নারায়ণ রায় চৌধুরীর
নিকট আর্থিক সহায়তার বিষয়টি
উত্থাপন করেন। রমেশ নারায়ণ রায়
চৌধুরী কলেজের নাম তাঁর স্বর্গীয়
পিতা রাজেন্দ্র নারায়ণ রায় চৌধুরীর
নামে করার শর্তে ৫০ হাজার টাকা
দেয়ার প্রস্তাব করেন। কলেজ কমিটি
উক্ত প্রস্তাবে স্বীকৃত হয়ে কলেজের
নামকরণ করেন ‘‘রাজেন্দ্র কলেজ’’।
অম্বিকাচরণ মজুমদারের প্রাণান্ত
প্রচেষ্টায় ১৯১৮ সালের ১৩ মে
ভারত সরকারের নিকট হতে রাজেন্দ্র কলেজ অধিভুক্তির চূড়ান্ত অনুমোদন লাভ করে।
আশুতোষ কালী
আশুতোষ কালী (১৮৯১ - ৭ আগস্ট, ১৯৬৫) একজন বাঙালী ব্রিটিশবিরোধী সশস্ত্র বিপ্লববাদী।
টংগী সরকারি কলেজ
শিল্পজেলা গাজীপুরের অন্যতম শিল্পনগরী টংগী। এ অঞ্চলের শ্রমজীবী মানুষের উচ্চ শিক্ষার দ্বার উন্মুক্ত করার মানসে স্বাধীনতা উত্তরকালে টংগী কলেজ প্রতিষ্ঠিত হয়। ভাওয়ালের তৎকালীন প্রবীণ শিক্ষাবিদ গণপরিষদ সদস্য আব্দুল হাকিম মাস্টারের নেতৃত্বে প্রখ্যাত শ্রমিক নেতা বীর মুক্তিযোদ্ধা কাজী মোজাম্মেল হক, হাসান উদ্দিন সরকার, ডা. এম এ রশীদ, সবদর আলী মাস্টার, আজহার উদ্দিন ওরফে নবীন সরকার এবং ডা. এ কে এম আব্দুর রশীদ প্রমুখের সম্মিলিত উদ্যোগে ১৯৭২ সালের শুভলগ্নে টংগী কলেজ প্রতিষ্ঠা লাভ করে। টংগী কলেজের স্বীকৃতির জন্য কাজী মোজাম্মেল হক ও অন্য সদস্যবৃন্দ গণপ্রজাতন্ত্রী বাংলাদেশের স্থপতি জাতির জনক বঙ্গবন্ধু শেখ মুজিবুর রহমানের সাথে সাক্ষাৎ করে টংগীবাসীর প্রাণের দাবী উপস্থাপন করেন। পরবর্তীকালে বঙ্গবন্ধু টাঙ্গাইল সফরের উদ্দেশ্যে যাত্রাপথে টংগী কলেজ গেইটে কলেজ পরিচালনা পর্ষদ প্রদত্ত সংবর্ধনার জবাবে টংগী কলেজকে স্বীকৃতির ঘোষণা প্রদান করেন। তৎকালীন রাষ্ট্রপতি হুসেইন মুহাম্মদ এরশাদ এর ঘোষণা অনুযায়ী ১৯৮৮ সালের ৪ঠা জানুয়ারি টংগী কলেজটি জাতীয়করণ করা হয়। ১৯৯৬ সালে তৎকালীন সংসদ সদস্য শহীদ আহসান উল্লাহ মাস্টারের উদ্যোগে টংগী সরকারি কলেজে মানবিক ও বাণিজ্য শাখার ৮টি বিষয়ে অনার্স কোর্স এবং পর্যায়ক্রমে মাস্টার্স কোর্স চালু করেন। আহসান উল্লাহ মাস্টার এর সুযোগ্য উত্তরসূরি তাঁর জেষ্ঠ্য সন্তান বর্তমান সংসদ সদস্য জাহিদ আহসান রাসেল এর নেতৃত্বে ২০১২ সালে বিজ্ঞান ও মানবিক শাখায় আরও ৪টি বিষয়ে অনার্স কোর্স চালু করেন। বর্তমানে কলেজটিতে প্রায় ২০ হাজার শিক্ষার্থী অধ্যয়নরত। কলেজে কর্মরত শিক্ষক সংখ্যা ৭৬ জন। আরও ৫টি বিষয়ে অনার্স কোর্স চালুসহ অবকাঠামোর উন্নয়ন কার্যক্রম অব্যাহত আছে।
গুরুদয়াল কলেজ
১৯৪৩ সালে তৎকালীন শিক্ষামন্ত্রী খান বাহাদুর আব্দুল করিম সাহেব ও শিক্ষানুরাগী আইনজীবি জিল্লুর রহমান এর পৃষ্ঠপোষকতায় ‘‘কিশোরগঞ্জ কলেজ’’ নামে গুরুদয়াল কলেজ প্রতিষ্ঠিত হয়। প্রাথমিক ভাবে রাখুয়াইল পাট গবেষণা কেন্দ্রের পাশে সিএন্ডবি এর ডাক বাংলোতে শিক্ষা কার্যক্রম শুরু হয় ও ড. ডি. এল. দাস প্রতিষ্ঠাকালীন অধ্যক্ষ হিসেবে দায়িত্ব পালন করেন। ১৯৪৫ সালে কৈবর্তরাজ গুরুদয়াল সরকার কলেজটির আর্থিক দূর্দশা মেটাতে ও শিক্ষা কার্যক্রম সম্প্রসারণ করতে বিনাশর্তে তৎকালীন পঞ্চাশ হাজার টাকা দান করেন ও এই অর্থ দিয়ে কলেজটির জন্য নিজস্ব জমি ও কলেজ ভবন নির্মিত হয়। তার প্রতি কৃতজ্ঞতা থেকে কলেজটির নতুন নামকরণ হয় ‘‘গুরুদয়াল কলেজ’’। ঐ বছরই কলেজটিতে স্নাতক শ্রেনী কার্যক্রম চালু করা হয়। ১৯৪৮ সালে বিজ্ঞানী সত্যেন বসুর পরামর্শে কলেজটিতে বিজ্ঞান শাখা যুক্ত করা হয়। ড. ডি.এল. দাসের পরে অধ্যক্ষ ওয়াসীমুদ্দিন কলেজটির উন্নয়নে উল্লেখযোগ্য অবদান রাখেন। ১৯৮০ সালে কলেজটির সরকারীকরণ করা হয়।
স্যার আশুতোষ সরকারি কলেজ
পার্শ্ববর্তী ধোরলা গ্রামের প্রাইমারি স্কুলে তিনি প্রাথমিক শিক্ষা লাভ করেন।পড়াশুনায় তার মেধা তার জ্ঞাতি ও আত্মীয়দের দৃষ্টি আকর্ষণ করে । ছাত্র জীবনে তাদের সহায়তার কথা রেবতী বাবু আজীব্ন কৃতজ্ঞতার সাথে স্মরণ করতেন।
বৃন্দাবন সরকারি কলেজ
সিলেট বিভাগের দ্বিতীয় বৃহত্তম এবং পুরোনো এই শিক্ষা প্রতিষ্টানের কার্যক্রম শুরু হয় ১৯৩১ সালের মাঝামাঝি সময়ে হবিগঞ্জ কলেজ নাম নিয়ে। কলকাতার রিপন কলেজের দর্শনের অধ্যাপক মিঃ বিপিন বিহারী দে প্রথম অধ্যক্ষের দায়িত্ব নেন। তৎকালীন  কলকাতা বিশ্ববিদ্যালয়ের অধিভুক্ত কলেজটি প্রতিষ্টার বছরখানেকের মধ্যেই আর্থিক সমস্যার কারণে শিক্ষাকার্যক্রম বন্ধ হওয়ার উপক্রম হলে পার্শ্ববর্তী বানিয়াচং থানার বিথঙ্গল গ্রামের দানশীল ব্যবসায়ী বাবু বৃন্দাবন চন্দ্র দাস এককালীন দশ হাজার টাকা দান করেন। কলেজের পরিচালনা কমিটি তাঁর নামানুসারে নাম রাখেন বৃন্দাবন কলেজ। ব্রিটিশ শাসনামলে শুরু হওয়া কলেজটি প্রথমে কেবলমাত্র উচ্চমাধ্যমিক পর্যায়ে মানবিক বিভাগে পাঠদান করলেও ১৯৩৯-৪০ শিক্ষাবর্ষে বিএ(পাস) এবং ১৯৪০-৪১ শিক্ষাবর্ষে কয়েকটি বিষয়ে বিএ(অনার্স) কোর্স চালু করে। ১৯৭৯ সালের ৭ মে, তৎকালীন সরকার কলেজটি জাতীয়করণ করেন এবং নাম হয় বৃন্দাবন সরকারী কলেজ। ১৯৯৮ সালে কলেজটি অনার্স কোর্স পাঠদানের পুনঃঅনুমতি পায়। বর্তমানে বৃন্দাবন সরকারী কলেজে উচ্চ মাধ্যমিক পর্যায়ে সকল বিভাগ, স্নাতক (পাস), বাংলা, ইংরেজী, অর্থনীতি, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, পদার্থ বিজ্ঞান, রসায়ন, উদ্ভিদবিজ্ঞান, প্রাণি বিদ্যা, গণিত, হিসাববিজ্ঞান এবং ব্যবস্থাপনা বিষয়ে অনার্স কোর্স চালু আছে। ২০০৩ সালে জাতীয় বিশ্ববিদ্যালয়ের অধীনে বাংলা, রাষ্ট্রবিজ্ঞান, ইসলামের ইতিহাস ও সংস্কৃতি, হিসাববিজ্ঞান, এবং ব্যবস্থাপনা বিষয়ে  মাস্টার্স কোর্স চালু হয়েছে।
শ্রীকাইল সরকারি কলেজ
এ কলেজের প্রথম অধ্যক্ষ ছিলেন ডঃ অতীন্দ্রনাথ বসু। ১৯৫৭ সালে বন্ধ হয়ে কলেজটি আবার ১৯৬৩ সালে চালু হয়। তখন অধ্যক্ষের দায়িত্ব পালন করেন আঃ ওয়াদুদ। তাকে কলেজের দ্বিতীয় প্রতিষ্ঠাতাও বলা হয়।
অমৃত লাল দে মহাবিদ্যালয়
১৯৯২ সালের ২২ এপ্রিল দানবীর অমৃত লাল দে' তার নিজ নামে 'কর্মই ধর্ম' শ্লোগান নিয়ে বরিশাল নগরীর হাসপাতাল রোডে এক একর জমির উপর এ কলেজটি প্রতিষ্ঠা করেন। তত্কালীন শিক্ষা প্রতিমন্ত্রী অধ্যক্ষ ইউনুস খান কলেজেটির ভিত্তিপ্রস্তর স্থাপন করেন। ঐ বছরই ২৫ অক্টোবর আনুষ্ঠানিকভাবে কলেজের পাঠদান শুরু হয়।
সরকারী তিতুমীর কলেজ
'জিন্নাহ কলেজ' নামে ১৯৬৮ সালে সরকারি তিতুমীর কলেজ প্রথম প্রতিষ্ঠিত হয়েছিল।তৎকালীন পূর্ব পাকিস্তানের গভর্নর মোনায়েম খান জগন্নাথ কলেজের ছাত্র-আন্দোলনকে নির্মূল করার জন্য মহাখালীতে অবস্থিত ডিআইটি খাদ্যগুদাম হিসেবে পরিচিত ভবনে জগন্নাথ কলেজের ডিগ্রি শাখা স্থানান্তর করেন এবং এর নামকরণ করা হয় জিন্নাহ কলেজ। ১৯৭১ সালের ১ মার্চ পাকিস্তানের সামরিক জান্তা ইয়াহিয়া খান রেডিও-টেলিভিশনে এক ভাষণে ন্যাশনাল অ্যাসেম্বলি স্থগিত ঘোষণা করার সঙ্গে সঙ্গে জিন্নাহ কলেজ শাখার ছাত্র সংসদের প্রথম সহ-সভাপতি (ভিপি) সিরাজউদ্দৌলার নেতৃত্বে টিপু মুনশি ও শাহাবুদ্দিনসহ তৎকালীন কতিপয় ছাত্রনেতা প্রতিক্রিয়া হিসেবে জিন্নাহ্ কলেজের সাইনবোর্ড ভেঙে ফেলেন। তখন আনিসুজ্জামান খোকন (জিন্নাহ কলেজের ছাত্র সংসদের সাধারণ সম্পাদক) জিন্নাহ কলেজের নাম 'তিতুমীর কলেজ' প্রস্তাব করেন।২ মার্চ ছাত্রলীগের কর্মীরা মিছিল করে ঢাকা বিশ্ববিদ্যালয়ের ঐতিহাসিক বটতলায় জড়ো হলে সেখানে তৎকালীন ডাকসু ভিপি আ স ম আবদুর রবের মধ্যস্থতায় জিন্নাহ্ কলেজের নাম 'তিতুমীর কলেজ' হিসেবে চূড়ান্ত হয়।ঐ রাতেই 'তিতুমীর কলেজ' নামকরণের সাইনবোর্ড লেখা হয় এবং দেয়ালে টাঙিয়ে দেয়া হয়।এলাকার কিছু যুবক তিতুমীর নামকরণের ব্যাপারে সার্বিক সহযোগিতা করেন।
কলকাতা বিশ্ববিদ্যালয়ের ইতিহাস
১৮৮২ সালে কাদম্বিনী গঙ্গোপাধ্যায় ও চন্দ্রমুখী বসু বিশ্ববিদ্যালয়ের প্রথম মহিলা স্নাতক হন। বিচারপতি গুরুদাস বন্দ্যোপাধ্যায় ১৮৯০ সালে বিশ্ববিদ্যালয়ের ভাইস চ্যান্সেলর হন। তিনিই ছিলেন বিশ্ববিদ্যালয়ের প্রথম ভারতীয় ভাইস চ্যান্সেলর। স্যার আশুতোষ মুখোপাধ্যায় পরপর চারবার (১৯০৬-১৯১৪) ও পঞ্চমবার দুই বছরের মেয়াদে (১৯২১-২৩) ভাইস চ্যান্সেলর ছিলেন। ১৯০২ সালে ইন্ডিয়ান ইউনিভার্সিটি কমিশন গঠিত হলে সেনেটের একটি কনস্টিটিউশন কার্যকর হয়। ১৯০৮ সালে বিশ্ববিদ্যালয়ের একটি গ্রন্থাগার চালু হয় এবং বিশ্ববিদ্যালয়ের মুদ্রণবিভাগ প্রতিষ্ঠিত হয়। বিংশ শতাব্দীর প্রথম ভাগে একাধিক বিশিষ্ট ব্যক্তিত্ব বিশ্ববিদ্যালয়ে যোগ দিয়েছিলেন। এঁদের মধ্যে উল্লেখযোগ্য জগদীশচন্দ্র বসু (১৯০৭ সালে ইউনিভার্সিটি লেকচারার নিযুক্ত হন), প্রফুল্লচন্দ্র রায় (১৯১৬ সালে রসায়নের অধ্যাপক নিযুক্ত হন) সারদাপ্রসন্ন দাস (১৯০০-১৯০১ ও ১৯১৫-১৯৩০ সালের দুটি পৃথক মেয়াদে গণিতের অধ্যাপক নিযুক্ত হন), সত্যেন্দ্রনাথ বসু (১৯১৬ সালে বিশ্ববিদ্যালয় শিক্ষক হিসেবে যোগ দেন), সি. ভি. রামন (১৯১৭ সালে পদার্থবিদ্যার পালিত অধ্যাপক হিসেবে যোগ দেন), মেঘনাদ সাহা (১৯১৭ সালে বিশ্ববিদ্যালয় শিক্ষক হিসেবে যোগ দেন), সর্বপল্লী রাধাকৃষ্ণন (১৯২১ সালে দর্শনের শিক্ষক হিসেবে যোগ দেন), অনিলকুমার গুঁই (গণিত ও পরিসংখ্যানবিদ্যার অধ্যাপক) প্রমুখ। স্নাতকোত্তর স্তরের শিক্ষা ও গবেষণার একটি কেন্দ্রানুগ ব্যবস্থা চালু হয় ১৯১৭ সালে। ১৯২৬ সালে আশুতোষ ভবনটি আনুষ্ঠানিকভাবে উদ্বোধন করা হয়। ১৯৩৭ সালে আশুতোষ সংগ্রহশালা স্থাপিত হয়। ১৯৪৫ সালে মেঘনাদ সাহার তত্ত্বাবধানে ইনস্টিটিউট অফ নিউক্লিয়ার ফিজিক্স চালু হয়। এটি ছিল ভারতের পারমাণবিক পদার্থবিদ্যার প্রথম শিক্ষাপ্রতিষ্ঠান। স্বাধীনতার পর চক্রবর্তী রাজাগোপালাচারী এই বিশ্ববিদ্যালয়ের প্রধান ভারতীয় আচার্য হন।
সরকারি নজরুল কলেজ
জাতীয় কবি কাজী নজরুল ইসলামের বাল্য স্মৃতি বিজরিত ঐতিহ্যবাহী ত্রিশাল উপজেলার দরিরামপুরে ১৯৬৭ সালে 'নজরুল কলেজ ত্রিশাল' নামে এ শিক্ষা প্রতিষ্ঠানটির জন্ম। ময়মনসিংহ জেলা সদরের বাইরে সে সময় প্রতিষ্ঠিত এটিই একমাত্র উচ্চ শিক্ষা প্রতিষ্ঠান। বিদ্রোহী কবি'র পূণ্য স্মৃতির প্রতি ত্রিশালবাসীর অপরিসীম শ্রদ্ধা ও ভালোভাসার এক অনন্য নিদর্শন নজরুল কলেজ।
১৯৭০ সালে কলেজটি (ডিগ্রি) স্নাতক পর্যায়ে উন্নীত হয় এবং আদর্শ উদ্দেশ্যের পথে একনিষ্ঠ প্রতিষ্ঠান হিসাবে ইতিমধ্যে অবস্থান সু-দৃঢ় করেছে। সরকার ২০১৬ সালে প্রতি উপজেলায় কমপক্ষে একটি করে সরকারি কলেজ প্রতিষ্ঠা করার ঘোষণা দেয়। এরই ধারাবাহিকতায় ২০১৮ সালে মাননীয় প্রধানমন্ত্রী শেখ হাসিনা সারাদেশে ২৭১টি কলেজকে সরকারিকরণের চূড়ান্ত অনুমোদন দেন। ফলে শিক্ষা মন্ত্রণালয়ের প্রজ্ঞাপন জারি করার মাধ্যমে এই কলেজসহ সারাদেশে ২৭১টি কলেজ সরকারিকরণ করা হয়েছে। সরকারিকরণের জন্য বর্তমানে সরকারি নজরুল কলেজ নামে কলেজের নামকরণ করা হয়েছে।ছাত্র-ছাত্রীদের অবসরে বই পড়ার জন্য প্রায় দশ হাজার বই-পুস্তক সংবলিত একটি অত্যাধুনিক গ্রন্থাগার রয়েছে। বিশ্ব সাহিত্য কেন্দ্রের বই পড়া প্রতিযোগিতার কার্যক্রম-প্রোগ্রাম চালু রয়েছে।
ছাত্র-ছাত্রীদের জন্য সকল সুযোগ-সুবিধা সংবলিত আলাদা দুটি বিশ্রামকক্ষ রয়েছে।
সরকারি তোলারাম কলেজ
ধরার  ঘূর্ণয়মান কালচক্রে মানবসৃষ্ট প্রতিষ্ঠান হারিয়ে যেতে পারে। কিন্ত স্রষ্টার সর্বশ্রেষ্ঠ সৃষ্টি মানুষের স্বপ্ন হারায় না, কল্পনা ধূলিসাৎ হয় না। খগেন্দ্র বাবুর স্বপ্নও মরা যায় নি। যুদ্ধোত্তর কালে দৃঢ়চেতা এই  কর্মী পুরুষ আবার মনোযোগী হন কলেজ চালু করতে। এবার পাশে পান মহান হৃদয়ের অধিকারী, শিখানুরাগী ও দাতা পাট ব্যবসায়ী ‘তোলারাম বসরাজ’কে। তিনি কলেজ নির্মাণ করার জন্য নগদ এক লক্ষ টাকা দান করেন । দাতার নামানুসারে ১৯৪৮ খ্রিস্টাব্দে নারায়ণগঞ্জ হাই স্কুলের পরিত্যক্ত ব্যায়ামাগারে শুরু হয় ‘তোলারাম কলেজ’। ১৯৫৬ খ্রিস্টাব্দে ‘আল্লামা ইকবাল রোডে’ জমি ক্রয় করে এক তলা ভবন নির্মাণের পর ক্লাস শুরু হয়। ভবনটি উদ্বোধন করেন পুর্ববঙ্গের তৎকালীন মুখ্যমন্ত্রী  ‘আবু হোসেন সরকার’। কলেজটির প্রতিষ্ঠাতা এবং প্রিন্সিপাল ছিলেন জ্ঞানপিপাসু, স্বপ্নদ্রষ্টা, পরোপকারী বাবু খগেন্দ্রনাথ চক্রবর্তী। তাঁর জ্বালানো বিদ্যার ক্ষুদ্র আলো থেকে অসংখ্য আলো। এই  আলোর শিখা বর্ধিত হতে হতে পুরো  নারায়ণগঞ্জ আলোকিত হয়ে ক্রমান্বয়ে  সারা ভারতবর্ষে ছড়িয়ে পড়ে। সুনামে ‘তোলারাম কলেজ’ পরিচিতি পায় সবার কাছে। বর্তমান কলেজের মূল বহুতল ভবনটি তৈরি হয় ১৯৬৩ খ্রিস্টাব্দে। দানবীর আর পি সাহার (রণদাপ্রসাদ সাহা) দেড় লাখ টাকার অনুদানে তৈরি হয় তোলারাম কলেজের বিজ্ঞান গবেষণাগার এবং ক্রয় করা হয় প্রয়োজনীয় যন্ত্রপাতি।
সরকারি বঙ্গবন্ধু কলেজ
১৯৫০ ইং সালে প্রতিষ্ঠিত ইন্টারমিডিয়েট কলেজ হিসাবে আই.এ. ও আই.কম. ক্লাস চালু করা হয় ৷ নামকরণ করা হয় 'কায়েদে আজম মেমোরিয়াল কলেজ' ৷ কলেজের প্রথম অধ্যক্ষ ছিলেন 'বাবু পবিত্র কুমার দাস গুপ্ত' ৷ ১৯৫৮ ইং সালে বি.এ. ১৯৯৬ ইং সালে বি.কম. এবং ১৯৭০ ইং সালে বি.এস.সি. ক্লাস চালু হয় ৷ ১৯৭১ ইং সালে স্বাধীনতার পরবর্তী কালে কলেজটির নামকরন করা হয় বঙ্গবন্ধু মহাবিদ্যালয় ৷ ১৯৭৪ ইং সালে এপ্রিল কলেজটিকে সরকারি করণ করা হয় ৷ নামকরণ হয় সরকারি বঙ্গবন্ধু কলেজ ৷
বেগম বদরুন্নেসা সরকারি মহিলা কলেজ
বৃটিশ শাসনের শেষদিকে তৎকালীন ইডেন ভবনে ১৯৪০ সালে এই কলেজটি ইডেন স্কুল ও কলেজ নামে স্থাপিত হয়েছিল। দেশ বিভাগের পর ১৯৪৮ সালে এটি সাত নম্বর বকশি বাজারে স্থানান্তরিত হয় এবং তখন থেকেই কলেজটি প্রথম সরকারি কলেজ হিসেবে যাত্রা শুরু করে। ১৯৬৪ সাল পর্যন্ত কলেজটি ইডেন কলেজ নামে পরিচিতি পায়। পরবর্তীতে আজিমপুরের নতুন বিল্ডিং এ ডিগ্রী শাখা চালু হলে নতুন ভবনটি ইডেন কলেজ নাম ধারন করে এবং বকশি বাজারের এই কলেজটি গভ: ইন্টারমিডিয়েট কলেজ হিসেবে পরিচিতি লাভ করে। এরপর ১৯৬৮ সালে এখানে ডিগ্রী কোর্স চালু হলে ১৯৬৯ সালের শেষদিকে এই কলেজের নাম হয় ঢাকা গভর্নমেন্ট গার্লস কলেজ। ১৯৭৪ সালে বাংলাদেশের প্রথম শিক্ষা প্রতিমন্ত্রী বেগম বদরুন্নেসার মৃত্যুর পর তাঁর নামানুসারে কলেজটির পুনরায় নামকরণ করা হয় বেগম বদরুন্নেসা সরকারি মহিলা কলেজ। নারী জাতির কল্যাণের জন্য তিনি অনেক গঠনমূলক কাজ করে গেছেন। ১৯৫৩ খ্রিষ্টাব্দে তিনি সমাজ সেবার জন্য রানী এলিজাবেথ করোনেশর মেডেল এবং ১৯৯৯ সালে মরণোত্তর স্বাধীনতা দিবস পদক লাভ করেন।
বোয়ালখালী উপজেলা
এই জনপদের একটি গুরুত্বপূর্ণ বৈশিষ্ট্য হল এ অঞ্চলে অসংখ্য অলি বুজুর্গগণের পবিত্র রওজা শরীফ অবস্থিত এবং জগদ্বিখ্যাত ছুফীগণের পদচারণায় ধন্য এ অঞ্চল। বিখ্যাত দরবেশ ও ইসলাম প্রচারক বু-আলী কালান্দর শাহ'র নামে এই থানার নাম হয়েছে বলে ধারণা করা হয়। বোয়ালখালী উপজেলা ও চট্টগ্রাম শহরের সংযোগ সেতু কালুরঘাট ব্রিজের নাম স্বাধীন বাংলা বেতার কেন্দ্র ও বাংলাদেশের স্বাধীনতা ঘোষণার সাথে ওতপ্রোতভাবে জড়িত। বোয়ালখালী উপজেলার একেবারে পূর্ব সীমান্তে কানুনগোপাড়া গ্রামের এক মনোরম প্রাকৃতিক পরিবেশে এলাকার বিখ্যাত দত্ত পরিবার কর্তৃক ১৯৩৯ সালে প্রায় ১৯.৩৪ একরের এক বিরাট বিস্তীর্ণ ভূমির উপর প্রতিষ্ঠিত স্যার আশুতোষ সরকারি কলেজ, সেটি ১৯৮৬ সালে সরকারিকরণ করা হয়।
আলিনগর স্কুল ও কলেজ
কলেজ প্রতিষ্ঠার ব্যাপারে সর্বপ্রথম যিনি এগিয়ে আসেন সন্তোষপুর সরকারি প্রাথমিক বিদ্যালয় এর তৎকালীন প্রধান শিক্ষক জনাব মমতাজ উদ্দিন আহমেদ। এছাড়াও অত্র এলাকার মোঃ এহিয়া মিয়া, রেজাউল করিম, ডাঃ মোঃ আশরাফুল হক (চুনু), মোঃ তাহের আলি, মোঃ আমিরুল ইসলাম , মরহুম আলহাজ্ব গিয়াস উদ্দিন, উজাল উদ্দিন মিয়াসহ তৎকালীন স্কুল পরিচালনার সকল সদস্য ও শিক্ষকমন্ডলী কলেজ প্রতিষ্ঠার জন্য কাজ করে গেছেন। কলেজ পাঠদানের অণুমতি পায় ৩ জুলাই, ১৯৮৬ তারিখে। ১৯৮৫-৮৬ শিক্ষা বর্ষ থেকে প্রথম পাঠদান শুরু হয় কলেজ লেভেলে এবং ১৯৮৭ সালে ১ম এইচ.এস.সি পরীক্ষায় ২২ জন অংশগ্রহণ করে।
রাধাগোবিন্দ কর মেডিক্যাল কলেজ ও হাসপাতাল
১৮৯৫ খৃষ্টাব্দের ১০ই জুলাই ডঃ জন মার্টিন কোটসের মৃত্যুর পরে মেডিক্যাল অ্যাসোসিয়েশন অব ইন্ডিয়া কোটসের স্মৃতিতে একটি মেডিক্যাল কলেজ প্রতিষ্ঠা করার উদ্দেশ্যে কোটস স্মারক তহবিল চালু করে। ঐ সালের ২৯শে নভেম্বর প্রস্তাবিত কলেজ অব ফিজিসিয়ানস অ্যান্ড সার্জেন্স অব বেঙ্গল প্রতিষ্ঠানের নীতি নির্ধারণের জন্য একটি বিশেষ সভা আহ্বান করা হয় যেখানে পঠন পাঠনের মাধ্যম হিসেবে বাংলা ও ইংরেজী দুটি ভাষাকেই স্থির করা হয় এবং পঠন পাঠনের সময়কাল নির্ধারিত হয় ৪ বছর। ডঃ জগবন্ধু বসু এই প্রতিষ্ঠানের প্রথম সভাপতি নির্বাচিত হন। ১৬৫, বৌবাজার স্ট্রীটে এই ১৪ শয্যার অন্তর্বিভাগ বিশিষ্ট কলেজটি স্থাপিত হয় এবং শীঘ্রই ২৯৪, আপার সার্কুলার রোডে স্থানান্তরিত হয়। ১৮৯৬ খৃষ্টাব্দের ১৩ই জানুয়ারি এই প্রতিষ্ঠানের আনুষ্ঠানিক উদ্বোধন হয়। ১৮৯৭ খৃষ্টাব্দের ২৩শে জুন মাত্র ১২ জন ছাত্র নিয়ে পঠন পাঠন শুরু হয়।
সরকারী এম. এম. কলেজ
কলেজ প্রতিষ্টায় কিছু মানুষের অবদান ছিল বিশেষভাবে স্মরণীয় তাঁরা হলেন বিজয় কৃষ্ণরায়, শ্রী নীল রতনধর,বিজয় রায়, খান বাহাদুর লুৎফুর, এড. আব্দুর রউফ. বি. সরকার, নগেন্দ্রনাথ ঘোষ, রনদা প্রসাদ সাহা ও সেই সময়ে কলেজের শিক্ষকবৃন্দ। 
১৯৪৭ সালে দেশভাগের পর অধিকাংশ হিন্দুসম্প্রদায় এর লোক এই দেশ ত্যাগ করায় কলেজটির সাময়িক সংকট দেখা দেয় । কিন্তু অল্প সময়ের মধ্যেই স্থানীয় বিদ্যোৎসাহী ব্যক্তিবর্গের সহায়তায় সংকট কাটিয়ে উঠা সম্ভব হয়। ঐ সময় কলেজ পরিচালনার জন্য কিছু ব্যক্তিদের সমন্বয়ে গঠন করা হয় কলেজ পরিচালনার নতুন কমিটি। তারা অত্যন্ত সফলতার সাথে কলেজ পরিচালনা করতে সক্ষম হন। 
আব্দুর রহিম জোয়াদ্দার ১৯৪৯ সালে কলেজের অধ্যক্ষের দায়িত্ব গ্রহণ করে কলেজ এর বেশ কিছু উন্নতিসাধন করেন। ১৯৫৬ সালে কলেজে বি.কম (পাস) কোর্সটি চালু করা হয় । ১৯৫৬ সালে কলেজটিতে বি, এস-সি (পাস)কোর্স সহ ভূগোল ও অর্থনীতি, বাংলা বিভাগের সম্মান শ্রেণীর জন্য রাজশাহী বিশ্ববিদ্যালয় কর্তৃক অনুমোদিত হয়। পরবর্তীতে ১৯৭১ সালে ইতিহাস বিভাগ চালু হয় । ১৯৫৯ সালের দিকে অধ্যক্ষ মোঃ আব্দুল হাই ও যশোর জেলা ম্যাজিষ্ট্রেট, কলেজ পরিচালনা কমিটির সভাপতি এম. রুহুল কুদ্দুস এর প্রচেষ্টায় কলেজটিকে বড়পরিসরে স্থাপনের ব্যবস্থা করা হয়।
মুরারিচাঁদ কলেজ
১৮৯২ সাল থেকে ১৯০৮ সাল পর্যন্ত রাজা গিরিশচন্দ্র রায় নিজেই কলেজটির সকল খরচ বহন করেন। ১৯০৮ সালে রাজা মারা গেলে কলেজটি সরকারী সহায়তা চায়। তখন থেকে কলেজটি সরকারী সহায়তায় পরিচালিত হতে থাকে। এরপর ১৯১২ সালে কলেজটি পূর্ণাঙ্গ সরকারি কলেজ রুপে আত্মপ্রকাশ করে। একই বছর তৎকালীন আসামের চিফ কমিশনার স্যার আর্চডেল আর্ল কলেজটিকে ২য় শ্রেণীর কলেজ থেকে ১ম শ্রেণীর কলেজে উন্নীত করেন । ১৯১৩ সালে কলেজে উচ্চ মাধ্যমিক বিজ্ঞান ক্লাস চালু হয়। পরবর্তীতে জননেতা আব্দুল মজিদ (কাপ্তান মিয়া) সহ আরো অনেকে মিলে ১৮০০০ টাকা অনুদান দিলে কলেজটিতে স্নাতক শ্রেণী চালু হয়।
আশুতোষ কালী
তৎকালীন পুলিশের রিপোর্ট অনুযায়ী তিনি চন্দ্রকোণা রাজনৈতিক ডাকাতি, ১৯১৫ সালে পুলিশের ডেপুটি সুপারিন্টেনডেন্ট যতীন্দ্রমোহন ঘোষ হত্যা এবং ইন্দো- জার্মান ষড়যন্ত্রে সক্রিয় অংশ নিয়েছিলেন। অনুশীলন সমিতির ময়মনসিংহ জেলার সংগঠক হিসেবে কাজ করতেন। কিছুকাল কুমিল্লার রায়পুরে শিক্ষকতা করেছেন। গ্রেপ্তার হয়ে ১৯১৬-৩৮ পর্যন্ত বিভিন্ন জেলে প্রায় ২২ বছর বন্দী ছিলেন এই বিপ্লবী। দ্বিতীয় বিশ্বযুদ্ধের সময় নেতাজী সুভাষচন্দ্র বসুর বিপ্লবী সংগঠনের প্রস্তুতির জন্যে আত্মগোপন করে কাজ করতে থাকেন। ১৯৪০ সালে আবার গ্রেপ্তার হন বিপ্লবাত্মক কর্মকান্ডের জন্য। ১৯৪৬ খৃষ্টাব্দে মুক্তি লাভ করেন। তার গোটা পরিবারই বিপ্লবের জন্যে নিবেদিত প্রান ছিল। তাদের অনেকেই কারাবাস যাপন করেছেন স্বাধীনতা সংগ্রামে অংশ নেওয়ার জন্যে।
চন্দ্রকেতুগড়
১৯৩৭ সালে কলকাতা বিশ্ববিদ্যালয়ের অধীনে প্রত্নতত্ত্ব-বিষয়ক "আশুতোষ সংগ্রহশালা"র প্রতিষ্ঠা হয়। ভারতের স্বাধীনতা লাভের পর, ১৯৫৭ সালে আশুতোষ সংগ্রহশালার উদ্যোগে জয়নগর মজিলপুর-এর তৎকালীন জমিদার ও পুরাতাত্ত্বিক কালিদাস দত্তের প্রেরণায় এখানে প্রথম প্রত্নতাত্ত্বিক উৎখনন শুরু হয়। ১৯৬৭-৬৮ সাল পর্যন্ত এর নিরবিচ্ছিন্ন খননে নেতৃত্ব দেন কুঞ্জবিহারী গোস্বামী ও তাঁর সহযোগীরা। প্রত্নস্থলটিতে বৈজ্ঞানিক 'উলম্ব খনন' (কৌশল: হুইলার খুপরি পদ্ধতি) সাধিত হয়েছিল।
আশুতোষ গোয়ারিকর
আশুতোষ গোয়ারিকর (; জন্মঃ ১৫ ফেব্রুয়ারি, ১৯৬৪) হলেন একজন ভারতীয় চলচ্চিত্র নির্মাতা ও চিত্রনাট্যকার। তার পরিচালিত প্রথম চলচ্চিত্র "পহলা নশা" (১৯৯৩)। তার পরিচালিত অন্যান্য চলচ্চিত্র হল "লগান" (২০০১), "স্বদেশ" (২০০৪), "জোধা আকবর" (২০০৯), "খেলে হাম জি জান সে" (২০১০), "মহেঞ্জো দাড়ো" (২০১৬)। "লগান" চলচ্চিত্রটি ৭৪তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কারের মনোনয়ন লাভ করে এবং এর ফলে তিনি একাডেমি পুরস্কারে ভোটিং মেম্বার হন।
গিরিশ চন্দ্র রায়
সিলেট রায়নগরের বিখ্যাত জমিদার দেওয়ান মানিকচাঁদের পুত্র মুরারীচাঁদের সন্তানহীনা কন্যা ব্রজ সুন্দরী দেবী, গিরিশ চন্দ্রকে দত্তক নিয়েছিলেন। এভাবে তিনি রায়নগরের জমিদার মুরারীচাঁদের বিশাল সম্পত্তির মালিক হন। নিজে নিরক্ষর হলেও শিক্ষার প্রসারে তিনি তার সমস্ত বিত্ত-সম্পদ ব্যয় করেন। তিনি সিলেটের তথা আসামের প্রথম কলেজ এম.সি. কলেজ ১৮৯২ সালে প্রতিষ্ঠা করেন। এছাড়া তিনি সিলেট মুরারোচাঁদ কলেজ এবং ১৮৮৬ সালে রাজা গিরিশ চন্দ্র হাই স্কুল প্রতিষ্ঠা করেন।
কামিনীকুমার ঘোষ
তৎকালীন ব্রিটিশ শাসনামনে সাতকানিয়াতে ছিল মাত্র হাতে গোনা কত গুলো প্রাথমিক বিদ্যালয়। চট্টগ্রামের শিক্ষা ব্যবস্থার এই শূন্যতা অনুধাবন করে তিনি উদ্যোগ নেন শিক্ষা প্রতিষ্ঠান গড়ার। তিনি শুরু করেন এস বি ঘোষ ইনস্টিটিউট (উচ্চবিদ্যালয়) এবং এলাকাবাসীর স্বাস্থ্যসেবার জন্য একটি হাসপাতাল। সাতকানিয়া-বাশঁখালী এডুকেশন সোসাইটি গঠন করে তিনি গ্রামে গ্রামে প্রাথমিক বিদ্যালয় স্থাপনের উদ্যোগ নেন। ১৯২৯ সালে সঙ্গীদের সহযোগীতায় তিনি স্থাপন করেছিলেন আমিলাইষ-কাঞ্চনা বঙ্গচন্দ্র ঘোষ নামে একটি ইংরেজি উচ্চবিদ্যালয়। পরে এটি চট্টগ্রামের ঐতিহ্যবাহী শিক্ষাপ্রতিষ্ঠান হিসেবে স্বীকৃতি লাভ করে।
শাহ্‌ আব্দুর রউফ কলেজ, রংপুর
রংপুর জেলার পীরগঞ্জ উপজেলার একটি প্রাচীন জনপদ ।এই জনপদ শাহ ইসমাইল গাজী (রা:) এবং মধ্যযুগীয় অধ্যায়তিক ও সাধক কবি কাজী হেয়াৎ মামুদের জন্মভুমি। জনপদের বসবাসকারী অধিকাংশ মানুষ দরিদ্র সীমায় বসবাস করে। সেহেতু তাদের ছেলে মেয়েদের শিক্ষাদানের উদ্দেশ্যে বিশিষ্ঠ রাজনীতিবিদ জনাব কাজী আব্দুল হালিমের নেতৃত্ব সুধীজনের প্রচেষ্টায় শাহ্‌ আব্দুর রউফ কলেজ স্থাপিত হয় ।
মেলান্দহ সরকারি কলেজ
১৯৭২সাল সদা স্বাধীনতা প্রাপ্ত দেশে স্বপ্নভরা চোখে এলাকার একদল স্বপ্নের কারিগর দেশ পুনঃগঠনে আত্মনিয়োগ করেছেন। গভীর দেশপ্রেম থেকে তাঁরা অনুভব করেন সদ্য স্বাধীনতাপ্রাপ্ত এ দেশের সার্বিক উন্নয়নে যোগ্য নাগরিক হিসেবে গড়ে তুলতে উচ্চ শিক্ষার বিকল্প নেই। তৎকালিন সময়ে অত্র অঞ্চলে উচ্চশিক্ষার কোন সুযোগ ছিল না। স্বপ্রণোদিত আগ্রহী শিক্ষার্থীদের ছুটতে হতো দূরবর্তী শহর জামালপুর অথবা ময়মনসিংহে, ফলে স্বাদ ও সাধ্যের দোটানায় অনেকরই উচ্চ শিক্ষার স্বপ্ন অধুরা থেকে যেত। এমতবস্থায় এলাকার উচ্চ শিক্ষা বিস্তারের এক মহান ব্রত নিয়ে ১৯৭২ সালে নাংলা ইউনিয়নের তৎকালীন চেয়ারম্যান জনহিতৈষী কর্মযোগী মোঃ আব্দুল হাই বাচ্চু মিঞার উদ্যোগে “মেলান্দহ মহাবিদ্যালয় ” নাম দিয়ে এ শিক্ষা প্রতিষ্ঠানের যাত্রা শুরু হয়। বিশাল স্বপ্ন নিয়ে শুরু হওয়া আর পাঁচটা মহৎ প্রতিষ্ঠানের মতই এ মহাবিদ্যালয়েরও শুরুটা ছিল ছোট এবং সাদামাটা। নিজস্ব ক্যাম্পাস না থাকায় নিকটস্থ মেলান্দহ উমির উদ্দিন পাইলট উচ্চ বিদ্যালয়ের ভিতরের গুটিকতক কক্ষের সমন্বয়ে শুরু হয় এ কার্যক্রম। প্রতিষ্ঠাকালীন অধ্যক্ষ হিসাবে হাল ধরেন সর্বজন শ্রদ্ধেয় এলাকার বিশিষ্ট শিক্ষাবিদ জনাব রবিউল করিম আল-কাদরী। এভাবেই সৃষ্টির পর স্কুল ক্যাম্পাস শেয়ার করে এ শিক্ষা প্রতিষ্ঠানটি পাড় করে তার সার্থক ৪টি বছর। কিছুদিন পর আর্থিক সংকট, আবার এগিয়ে আসেন সমাজহিতৈষীরা। এবার সহযোগিতার হাত বাড়ান নয়ানগর ইউনিয়ন পরিষদের তৎকালীন চেয়ারম্যান বিশিষ্ট গণ্যমান্য ব্যক্তিত্ব জনাম এম. এ গফুর। গফুর সাহেবের প্রচেষ্টায় এ কলেকটি হাই স্কুলের ক্যাম্পাস ছেড়ে খুঁজে পায় নিজস্ব ক্যাম্পাস, নিজেদের ঠিকানা। এ সময় বিশিষ্ট শিক্ষা অনুরাগী আলহাজ্ব আহম্মদ আলী সরকার ওরফে মেন্দু হাজী কলেজকে ১০ কাঠা কমি দান করেন, সেই দানকৃত জমির উপর “আদিপৈত” গ্রামে গড়ে উঠে আজকের মেলান্দহ সরকারি কলেজের নিজস্ব ক্যাম্পাস। শুরুতে পাঁচ শতাধিক শিক্ষার্থীদের জন্য টিনের একচালা তিনটি ক্লাসরুম ও একটি অফিস কক্ষ দিয়ে শুরু হলেও অচিরেই এম.এ গফুর সাহেব ৪০ হাজার টাকায় মেন্দু হাজীর নিকট থেকে আরো ৪ বিঘা জমি কিনে কলেজের কলেবর বৃদ্ধি করেন। টিনশেডের জায়গায় ধীরে ধীরে গড়ে উঠে নতুন ভবন, ইমারত, শুরু হয় এক নতুন কর্মব্যস্ততা। বাড়তে থাকে শিক্ষার্থীর সংখ্যা। শিক্ষকদের আন্তরিক প্রচেষ্টায় উজ্জ্বল থেকে উজ্জ্বলতর হতে থাকে ছাত্র-ছাত্রীদের পরীক্ষার ফলাফল। এখানকার ছাত্র-ছাত্রীরা পরবর্তী জীবনে অবদান রাখতে শুরু করেন সমাজের সকল স্তরে। দিকে দিকে ছড়িয়ে পড়ে মেলান্দহ কলেজের সুনাম। এরই ধারাবাহিকতায় পরবর্তীতে জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেন মুহম্মদ এরশাদ এর প্রত্যক্ষ ঘোষণার ফলশ্রুতিতে ১ জুলাই ১৯৮৭ খ্রিঃ তারিখ থেকে কলেজটি জাতীয়করণ করা হয়। শুরু হয় সরকারি মেলান্দহ কলেজের নতুন যাত্রা।
শালতোড়া নেতাজি শতবার্ষিকী মহাবিদ্যালয়
শালতোড়া ও পার্শ্ববর্তী এলাকাগুলিতে উচ্চশিক্ষার প্রসারের উদ্দেশ্যে শালতোড়া নেতাজি শতবার্ষিকী মহাবিদ্যালয় প্রতিষ্ঠিত হয়। উক্ত অঞ্চলে এই ধরনের একটি ডিগ্রি কলেজ ছিল দীর্ঘদিনের দাবি। ১৯৯৭ সালে একটি সাধারণ সভায় কলেজ প্রতিষ্ঠার সিদ্ধান্ত গ্রহণ করা হয়। ২০০১-০২ শিক্ষাবর্ষ থেকে ৫৮ জন ছাত্রছাত্রী নিয়ে বর্ধমান বিশ্ববিদ্যালয় কর্তৃক অনুমোদিত এই কলেজটি চালু হয়। প্রথম দিকে শালতোড়ার ড. বি. সি. বিদ্যাপীঠে এই কলেজের ক্লাস নেওয়া হত। ২০০১ সালে শালতোড়া-মেজিয়া বাস রাস্তার ধারে নিজস্ব নতুন ভবনে কলেজটি উঠে আসে। ১৯৯৭ সালটি ছিল নেতাজি সুভাষচন্দ্র বসুর জন্মশতবর্ষ। এই কারণে কলেজটির নামকরণ তাঁর নামানুসারেই করা হয়। বর্তমানে কলেজটি বাঁকুড়া বিশ্ববিদ্যালয় কর্তৃক অনুমোদিত।
উমেশচন্দ্র দত্ত
তিনি মজিলপুরে দক্ষিণ ২৪ পরগণার প্রথম এবং সম্ভবত বাংলাদেশের তৃতীয় বালিকা বিদ্যালয় স্থাপন করেন। এই বিদ্যালয় স্থাপন করবার জন্য তাঁকে জমিদারের প্রবল অত্যাচার সহ্য করতে হয়েছিল । এরপর তিনি কলকাতার ট্রেনিং অ্যাকাডেমিতে (যার বর্তমান নাম বিদ্যাসাগর কলেজ) এবং হিন্দু স্কুলে কিছুদিন শিক্ষকতা করেন । 
১৮৬৩ খ্রিস্টাব্দে বাংলার নারীদের মধ্যে শিক্ষার আলো এবং সচেতনতা আনার জন্য এবং তাঁদের মনের কথা তুলে ধরার জন্য একটি মহিলা মাসিক পত্রিকা বামাবোধিনী প্রকাশ করেন । এই পত্রিকাটি তিনি আমৃত্যু চুয়াল্লিশ বছর ধরে সম্পাদনা করেন । তিনি একে একে রাজপুর স্কুল, হরিনাভি স্কুল , কোন্নগর স্কুল এবং কলকাতার সিটি স্কুলের প্রধান শিক্ষকের দায়িত্ব পালন করেছিলেন । সিটি কলেজ প্রতিষ্ঠার পর আমৃত্যু তিনি তার অধ্যক্ষ ছিলেন । কলকাতার মূক ও বধির বিদ্যালয়ের তিনি প্রতিষ্ঠাতা ছিলেন । 
শিলাইদহে কবি মাইকেল মধুসূদন দত্তের সমাধিতে 'দাঁড়াও পথিকবর জন্ম তব ...' খোদিত ফলকটি তাঁর উদ্যোগেই স্থাপিত হয়েছিল ।
কুড়িগ্রাম সরকারি কলেজ
বিস্তৃত সবুজ মাঠের উত্তর দিকে রয়েছে প্রাচীন অশ্বত্থবৃক্ষ। কত কালের কত সুখ-দুঃখের নীবর সাক্ষী এ মহীরুহ। প্রধান ভবন ছাড়া ও রয়েছে এ্যাকাডেমিক ভবন, ব্যবসায় শিক্ষাভবন, একাডেমিক কাম পরীক্ষা হল, ছাত্রীনিবাস, ছাত্রাবাস, মসজিদ, ছাত্রদের সাইকেল গ্যারেজ। এ্যাকাডেমিক ভবনের পাশেই রয়েছে আমাদের মহান ভাষা আন্দোলনের গৌরবময় ইতিহাসের অনন্য স্মারক একুশেমঞ্চ। এই অসাধারণ ঐতিহাসিক স্থাপনটি নির্মাণের প্রধান উদ্যোক্তা ও রূপকার কলেজের সম্মানিত প্রাক্তন অধ্যক্ষ প্রফেসর মোঃ আবুল কাশেম সরকার। তাঁর ইতিহাস বোধ ও প্রগতিশীল চেতনা ছাড়া এরকমের একটি শহীদ মিনার তৈরি প্রায় অসম্ভব ছিল। প্রায় পাঁচলক্ষ টাকা ব্যয়ে জাতীয় শহীদ মিনারের আদলে এশহীদ মিনারটি উত্তরাঞ্চল তথা দেশের অন্যতম বৃহৎ শহীদ মিনার। ভাষা আন্দোলন থেকে মুক্তিযুদ্ধ পর্যায় বাংলাদেশের রক্তাক্ত সংগ্রামের অবিনাশী উত্তরাধিকারেদীপ্ত এ শিক্ষায়তন। এ কলেজেরই কৃতী পুরুষ ইসলামের ইতিহাসও সংস্কৃতি বিভাগের অধ্যাপক মোঃআব্দুল ওয়াহাব একাত্তরের মুক্তিযুদ্ধে প্রাণদেন। বর্তমান ছাত্রাবাসের নামকরণ তাঁর নামেই করা হয়েছে।
ষাটের দশকে ক্রীড়া ক্ষেত্রে এ কলেজের ছিল সুনাম ও খ্যাতি। ১৯৬৪সাল থেকে ১৯৬৭সাল পর্যায় স্কুলের প্রাক্তন বিশিষ্ট শিক্ষক ক্রীড়াবিদ জনাব বিশ্বনাথ রুদ্র। এর মধ্যে ১৯৬৪ সালে উলিপুরের জনাব আমজাদ হোসেন তালুকাদারের সঙ্গে(পরবর্তীতে জাতীয় সংসদ সদস্য, উলিপুর) তিনি যুগ্ন চ্যাম্পিয়ান হন। কলেজের অধ্যক্ষ এবং পরবর্তীতে ঢাকা মাধ্যমিক ও উচ্চমাধ্যমিক শিক্ষা বোর্ডের সচিব প্রফেসর মোঃ মোখলেসুর রহমানের চেষ্টা ও আন্তরিকতায় ১৯৯৭ সালের ৫টি বিষয়ে অনার্স কোর্স চালুর মধ্যদিয়ে এ কলেজের নবতর যাত্রা শুরু হয়। পরবর্তী বছর আরো ৭টি বিষয়ে অনার্স কোর্স খোলার অনুমোদন দেয় জাতীয় বিশ্ববিদ্যালয়। উল্লেখ্য অনার্স প্রবর্তনের ক্ষেত্রে এসময় গুরুত্বপূর্ণ ভূমিকা পালন করেন কলেজের প্রাক্তন ছাত্র ও জি. এস বিশিষ্ট রাজনীতিক মোঃজাফর আলী (জাতীয় সংসদ সদস্য)। এ সময় কমিটির সার্বিক কার্যক্রমের সমন্বয়ক ছিলেন উপাধ্যক্ষ জনাব মোঃ আব্দুল আলী। কুড়িগ্রামের বিশিষ্ট রাজনীতিক মোঃজাফর আলী সংসদ সদস্য থাকাকালিন সময়েই ২০১১ সালে (শিক্ষাবর্ষঃ ২০০৮-২০০৯) ৬টি বিষয়ে মাষ্টার্স কোর্স চালু হয়। এ ছাড়াও তাঁর সময়েই ২০১২ সালে আরো দুইটি বিষয়ে মাষ্টার্স কোর্স চালু হয়। এ সময় সার্বিক কার্যক্রমের সমন্বয়ক ছিলেন কলেজের সুযোগ্য অধ্যক্ষ প্রফেসর সাবিহা খাতুন। তাঁকে সর্বাত্নক সহযোগিতা করেন উপাধ্যক্ষ জনাব মোঃ তোফায়েল হোসেন। প্রাক্তন অধ্যক্ষ প্রফেসর মোঃআবুল কাশেম সরকারের নিরন্তর চেষ্টার ফলে ২০০৬-২০০৭ শিক্ষা বর্ষে রসায়ন ও পদার্থ বিজ্ঞান বিষয়ে অনার্স কোর্স শুরু হয়। (শুধু তাই নয়, একুশে মঞ্চের মত গুরুত্বপূর্ণ শহীদ মিনার নির্মাণ, কলেজের সীমানা প্রাচীর তৈরি আভ্যন্তরিণ সড়কনির্মাণ, সাইকেল গ্যারেজ নির্মাণ প্রভৃতি প্রাক্তন অধ্যক্ষ প্রফেসথ মোঃআবুল কাশেম সরকার এর কর্মস্পৃহা ও প্রশাসনিক দক্ষতার পরিচয়। কলেজের দৃষ্টি নন্দন শৈল্পিক মনোগ্রামটি বিনা পারিশ্রমিকে করে দিয়েছেন অত্র কলেজের প্রাক্তন ছাত্র জনাব আব্দুল লতিফ। তিনি বর্তমানে রংপুর ক্যাডেট কলেজের ফাইন আর্টস বিভাগে সহকারী অধ্যাপক হিসেবে কর্মরত। অনার্সের প্রতিটি বিভাগে রয়েছে নিজস্ব সেমিনার ও গ্রন্থাগার। গণিত বিভাগে নিজস্ব কম্পিউটার ল্যাব ছাড়া ও একটি কেন্দ্রীয় কম্পিউটার ল্যাব রয়েছে। রসায়ন বিভাগের সামনে সুশোভিত পুষ্পোদ্যানটি এ কলেজের নান্দনিক সৌন্দর্যের উৎস। কিন্তু এ বাগনটি নির্মাণে সবচেয়ে বেশি শ্রম দিয়ে ছিলেন যিনি, যিনি ছিলেন এই মালঞ্চের প্রধান মালাকর, এই পুষ্পোদ্যানের প্রতিটি ফুল-বৃক্ষ ও পাতার যাঁর স্নেহ কোমল স্পর্শ জড়িয়ে আছে তিনি আজ মাটি ও মহাকালের অংশ। তিনি আর কেউ নন, আমাদের শ্রদ্ধাভাজন সর্বজন মান্য রসায়ন বিভাগের প্রাক্তন বিভাগীয় প্রধান আব্দুস সামাদ স্যার।
শেঠ আনন্দরাম জয়পুরিয়া কলেজ
শেঠ আনন্দরাম জয়পুরিয়া কলেজ: (ইংরেজি ভাষায় Seth Anandram Jaipuria College) ১৯৪৫ সনে, উত্তর কলকাতার ১০নং, রাজা নবকৃষ্ণ স্ট্রিটে শেঠ আনন্দরাম জয়পুরিয়া ট্রাস্ট দ্বারা শিক্ষা প্রতিষ্ঠানটি প্রতিষ্ঠিত হয়। শ্রী জওহরলাল নেহ্‌রু (ভারতের প্রথম প্রধানমন্ত্রী) কলেজটির দ্বারোদ্ঘাটন করেন।
খান বাহাদুর শাহ্‌ আব্দুর রউফ
একজন শিক্ষানুরাগী ব্যক্তি হিসেবে দেশ ও জাতি গঠনে শিক্ষার প্রয়োজনীয়তা উপলব্ধি করে বিপুল জনগোষ্ঠীর মাঝে সচেতনতা বৃদ্ধির লক্ষ্যে শিক্ষার প্রচার ও প্রসারের জন্য গুরুত্বপূর্ণ ভূমিকা পালন করেন। দেশ বিভাগের পরে ১৯৪৭ সালে জেলা বিদ্যালয় বোর্ডের প্রেসিডেন্ট নির্বাচিত হন। ১৯৪৭ থেকে ১৯৫৩ সাল পর্যন্ত সুনামের সাথে এই দায়িত্ব পালন করেন। খান বাহাদুর শাহ্‌ আব্দুর রউফ উপলব্ধি করেছিলেন রংপুরে চিকিৎসা ব্যবস্থা অপ্রতুল। প্রয়োজনের তুলনায় চিকিৎসক অনেক কম। চিকিৎসার সু ব্যবস্থার জন্য রংপুরে একটি মেডিকেল বিদ্যালয় প্রতিষ্ঠার প্রয়োজনীয়তা বুঝতে পেরেছিলেন। সেই লক্ষ্যে ১৯৪৭ সালে জেলা বোর্ড হতে নিজে আহবায়ক হয়ে একটা সভা আহ্বান করেছিলেন। তৎকালীন জেলা ম্যাজিস্ট্রেট জনাব সি.এ আলীর সভাপতিত্বে সেই সভায় রংপুরের সুধী ব্যক্তিদের সমাবেশ ঘটেছিল। সকলেই মেডিকেল স্কুল স্থাপনের ব্যাপারে খান বাহাদুর সাহেবের প্রচেষ্টাকে অভিনন্দিত করেন এবং সেই সভায় সর্ব সম্মতিক্রমে একটি মেডিকেল স্কুল স্থাপনের সিদ্ধান্ত গৃহীত হয়। তবে পাকিস্তান সরকারের পক্ষ থেকে কোন সাড়া না পাওয়ায় সেই সিদ্ধান্ত বাস্তবায়িত হয়নি। মৃত্যুর আগে তিনি দেখে যেতে পারেননি ২৪ বছর আগে তিনি যে স্বপ্ন দেখেছিলেন সেই স্বপ্ন বাস্তবে রূপান্তরিত হতে। তাঁর মৃত্যুর পরেই রংপুর মেডিকেল কলেজ প্রতিষ্ঠিত হয়।
যশোর সরকারি সিটি কলেজ
যশোর সরকারি সিটি কলেজ
১৯৬৭ সালের ১৭ জুলাই যশোরের তৎকালীন এম এন এ জনাব সরদার আহম্মদ আলীর নেতৃত্বে সে সময়ের শিক্ষানুরাগী ও দানশীল ব্যক্তিবর্গ যেমন বেগম আয়েশা সরদার, জনাব এ এম বদরুল আলম, জনাব মোমতাজুল করিম (মজুমিয়া), জনাব এস এম আব্দুল আহাদ, জনাব এ এইচ এম ডি মহাসীন আলী, অধ্যাপক এ এফ এম সলিমুল্লাহ অধ্যাপক কাজী আব্দুর রউফ, অধ্যাপক ফজলুর রহমান, এ্যাডভোকেট ওলায়েত আলী মৃধা প্রমুখ ব্যক্তিবর্গের আন্তরিক প্রচেষ্টায় যশোর সিটি কলেজ প্রতিষ্ঠিত হয়।
কলেজটি প্রতিষ্ঠাকালে প্রফেসর এ এফ এম সলিমুল্লাহ অধ্যক্ষের দায়িত্বভার গ্রহণ করেন এবং একাডেমিক কার্যাবলী চালিয়ে নেয়ার লক্ষে বিভিন্ন বিষয়ের শিক্ষক নিয়োগসহ, বোর্ড ও বিশ্ববিদ্যালয়ের অনুমতি গ্রহণসহ যাবতীয় কার্যাবলী সম্পাদন করেন। উচ্চ মাধ্যমিক ও স্নাতক পাস কোর্স বিদ্যমান অবস্থায় ১৯৭৪ সালে এ কলেজে রাজশাহী বিশ্ববিদ্যালয়ের অধীনে রাষ্ট্রবিজ্ঞান বিষয়ে অনার্স কোর্স চালু হয়। এরপর অধ্যক্ষ গাজী লুৎফর হোসেন, অধ্যাপক আফসার উদ্দীন, অধ্যাপক মো: ইয়াকুব, অধ্যাপক খন্দকার মকছুদুল হক ও বাংলা বিভাগের শিক্ষকদের প্রচেষ্টায় ১৯৮৫ সালে এ কলেজে বাংলা বিষয়ে অনার্স কোর্স চালু করা হয়। এ সময়ের কর্মরত নবীন শিক্ষকগণের বিশেষ আগ্রহে অধ্যাপক মো: ইয়াকুবের প্রচেষ্টায় তৎকালীন শ্রম ও জনশক্তি প্রতিমন্ত্রি জনাব খালেদুর রহমান টিটোর বিশেষ সুপারিশে ১৯৮৭ সালে কলেজটি জাতীয়করণকৃত হয়। ১৯৯২-৯৩ শিক্ষাবর্ষে এ কলেজে রাষ্ট্রবিজ্ঞান ও বাংলা বিষয়ে মাস্টার্স কোর্স চালু হয়। জাতীয়করণকৃত কলেজটির ভৌত অবকাঠামোগত সমস্যা সমাধানে অধ্যাপক নার্গিস বেগম এর চেষ্টায় বিজ্ঞান ভবন ও ছাত্র হোস্টেল নির্মিত হয়। ২০০৩-২০০৪ শিক্ষাবর্ষে এ কলেজে হিসাববিজ্ঞান, অর্থনীতি, সমাজকর্ম, ইংরেজি ও উদ্ভিদবিদ্যা বিষয়ে অনার্স কোর্স চালু হয় ভারপ্রাপ্ত অধ্যক্ষ নার্গিস বেগমের প্রচেষ্টায়। অনেকগুলি অনার্স কোর্স চালু হওয়ার কারণে কলেজের শিক্ষক সংকটের সমাধানকল্পে অধ্যক্ষ প্রফেসর রনজিৎ কুমার ঘোষ পদ সৃষ্টির প্রয়োজনীতা অনুভব করেন এবং এ লক্ষে তিনি জনাব মো: সেলিমুল আলম খান, জনাব এস এম শামীম আহসান ও জনাব অনাদী কুমার সাহাকে, উপাধ্যক্ষ জনাব কামরুল ইসলামের নেতৃত্বে পদ সৃষ্টির লক্ষে দায়িত্ব প্রদান করেন এবং তাদের সম্মিলিত প্রচেষ্টায় কলেজটিতে ০৩টি অধ্যাপক, ০৮টি সহযোগী অধ্যাপকসহ মোট ২৮টি শিক্ষকের পদ সৃষ্টি হয়। পরবর্তীতে অধ্যক্ষ প্রফেসর দিলীপ কুমার সাহার প্রচেষ্টায় এ কলেজে ব্যবস্থাপনা, দর্শন ও ইতিহাস বিষয়ে অনার্স কোর্স এবং সমাজকর্ম ও ইংরেজি বিষয়ে মাস্টার্স কোর্স চালু হয় এবং শিক্ষক সংকট সমাধানের জন্য তিনি বিভিন্ন বিষয়ে পদ সৃষ্টি করেন। শ্রেণিকক্ষের সংকট মোকাবেলার জন্য তিনি কলেজের টিনসেড ৪টি কক্ষের উনণয়ন করে পাঠদানের উপযোগী করেন। এ সকল কাজে তাঁকে সর্বাত্মক সহযোগিতা করেন শিক্ষক পরিষদে সম্পাদক জনাব মো: মিজানুর রহমান
স্যার আশুতোষ সরকারি কলেজ
একটি আদর্শ জীবন যাপন করে গেছেন অধ্যক্ষ মাখন লাল নাগ । জীবন যাত্রায় সারল্য অতি সহজেই চোখে পড়তো । অধ্যক্ষের পদে নিযুক্তির সময়ে তাঁর মাসিক বেতন সত্তর আশি টাকার বেশি ছিল না । এই বেতনের পরিমাণ তিন অঙ্কের সংখ্যায় পৌঁছতে বেশ কিছু সময় তাঁকে অপেক্ষা করতে হয়েছিল । অবসর গ্রহণের সময়ে তাঁর বেতন চার অঙ্কের কোঠায় পৌঁছেছিল কিনা সন্দেহ । এই স্বল্প বেতনের আওতার মধ্যে কোনও রকমে জীবন ধারণ করা চলে, বিলাসিতা করা চলে না । কর্মে নিষ্ঠা ,আচার ব্যবহারে মাধুর্য,জীবন যাত্রায় সরলতা তাঁর চারিত্রিক বৈশিষ্ট্য ছিল। এই আদর্শ থেকে কখনই তিনি বিচ্যুত হননি। কলেজ থেকে অবসর গ্রহণের সময়ে তিনি কলেজের জন্য রেখে গেছেন এক মহান ঐতিহ্য । যে ঐতিহ্যের স্মারক এবং বাহক হচ্ছেন এই কলেজের কৃতি ছাত্র-ছাত্রীরা ।
স্যার আশুতোষ সরকারি কলেজ
সাহিত্য র্চচা ছাড়াও সুবোধ রঞ্জন সঙ্গীত র্চচা করতেন । তাঁর সুমিষ্ট কন্ঠের সঙ্গীত শ্রোতাদের কাছে খুবই উপভোগ্য ছিল। স্যার আশুতোষ কলেজে সাংস্কৃতিক অনুষ্ঠানের প্রচলন তিনিই করে গেছেন । প্রকৃত পক্ষে, তাঁর মত সংস্কৃতিমনা ব্যক্তির সংখ্যা চট্টগ্রামে খুব বেশি ছিলনা । চট্টগ্রাম বাসীদের সৌভাগ্য যে , তিনি এখনও আমাদের মধ্যে আছেন এবং এখনও তাঁর লেখনী থেমে যায়নি। সর্বশক্তিমানের নিকট প্রার্থনা তিনি যেন শতায়ু হন।
মেলান্দহ সরকারি কলেজ
মেলান্দহ সরকারি কলেজটি ১৯৭২ সালে প্রতিষ্ঠিত । জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেইন মুহম্মদ এরশাদের আমলে ১ জুলাই ১৯৮৭ তারিখ থেকে কলেজটি জাতীয়করণ করা হয় । শুরু হয় সরকারি মেলান্দহ কলেজের নতুন যাত্রা । সেই সময় কলেজটিতে ছাত্রছাত্রী ছিল অনেক । বর্তমানে কলেজটিতে উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখা চালু আছে, আরও চালু আছে ডিগ্রি (পাস) কোর্স ।
স্যার আশুতোষ সরকারি কলেজ
পরবর্তী কালে বাংলা সাহিত্য বিভাগের একজন সফল অধ্যাপক ছিলেন অংশুমান হোর । জনপ্রিয় অধ্যাপক অংশমান হোর এর পাঠদান পদ্ধতির প্রধান বৈশিষ্ট্য ছিল চমৎকার কবিতা আবৃত্তি এবং পাঠদানের ফাঁকে হাস্য পরিহাস বিতরণ । ছাত্রদের নিয়ে রসিকতা করতেও তিনি ছাড়তেন না । তাঁর ক্লাশ কক্ষ ছাত্রে পরিপূর্ণ থাকতো। পরবর্তী সময়ে তিনি কলেজের অধ্যক্ষের পদেও অধিষ্ঠিত হয়েছিলেন।
নওয়াব ফয়জুন্নেসা চৌধুরানী
দেশে বিদেশে শিক্ষার প্রচারে তার অবদান অনস্বীকার্য। নওয়াব ফয়জুন্নেসা (পশ্চিমগাঁয়ে) একটি অবৈতনিক মাদ্রাসা প্রতিষ্ঠা করেন। মাদ্রাসার ছাত্রদের অন্য একটি ছাত্রাবাসও ছিল।মাদ্রাসার ভালো ফলাফলে উৎসাহিত হয়ে পরবর্তিকালে তাঁর (ফয়জুন্নেসার) বংশধরগণ ১৯৪৩ খ্রীঃ এটিকে উচ্চ মাধ্যমিক ইসলামিক কলেজে রূপান্তরিত করেন। ১৯৬৫ খ্রীঃ কলেজটি একটি ডিগ্রী কলেজে রূপান্তরিত হয়ে নওয়াব ফয়জুন্নেসা ডিগ্রী কলেজ নামে আখ্যায়িত হয়। ১৯৮২ খ্রীঃ এ কলেজটির সরকারিকরণ হয় এবং নাম হয় "নওয়াব ফয়জুন্নেসা সরকারি কলেজ" । তাছাড়া তিনি আর তার কন্যা বদরুন্নেসা পশ্চিমগাঁওয়ে "নওয়াব ফয়জুন্নেসা ও বদরুন্নেসা উচ্চবিদ্যালয়' প্রতিষ্ঠা করেন।
মেয়েদেরকে উচ্চশিক্ষায় শিক্ষিত হওয়ার জন্য তিনি সব সময় উৎসাহিত করতেন। তিনি মেয়েদের জন্য হোস্টেলের ব্যবস্থা করেছিলেন। তার জমিদারির আয় থেকে মেয়েদের জন্য নির্মিত এ হোস্টেলের সব খরচ বহন করা হতো। মেয়েদের জন্য মাসিক বৃত্তির ব্যবস্থাও তিনি করেছিলেন । 
তিনি পবিত্র মক্কা শরিফে 'মাদ্রাসা-ই-সওলাতিয়া ও ফোরকানিয়া সহ বিভিন্ন শিক্ষামূলক প্রতিষ্ঠানে প্রচুর পরিমানে সহায়তা করেন।
সুনামগঞ্জ সরকারি কলেজ
১৯৪৪ সালে সুনামগঞ্জ মহকুমার সাবডিভিশনাল অফিসার (এসডিও) হিসেবে কর্মরত প্রখ্যাত সাহিত্যিক সৈয়দ মুজতবা আলীর ভাই সৈয়দ মুর্তাজা আলী, জননেতারা পশ্চাদপদ ভাটি অঞ্চলে উচ্চ শিক্ষা বিস্তারে একটি কলেজ প্রতিষ্ঠার জন্য উদ্যেগ নেন এবং চাঁদা সংগ্রহে এগিয়ে আসেন। প্রথমে পঁচিশ হাজার টাকা চাঁদা সংগ্রহ করে কলেজের মঞ্জুরীর জন্য কলিকাতা বিশ্ববিদ্যালয়ের কর্তৃপক্ষের কাছে আবেদন করা হয়। প্রথমে স্থানীয় টাউন হলে কলেজের ক্লাস আরম্ভ হয়। ১৯৪৪ সালের শেষ ভাগে আসামের প্রধান মন্ত্রী স্যার মোহাম্মদ সাদ উল্লাহ আনুষ্ঠানিকভাবে কলেজের দ্বার উদঘাটন করেন।
স্যার আশুতোষ সরকারি কলেজ
একই বৎসর রেবতী রমণ দত্ত বেঙ্গল সিভিল সার্ভিস পরীক্ষায় কৃতিত্বের সাথে উত্তীর্ণ হন এবং সরকারি চাকুরীতে যোগদান করেন । সম্ভবত পটুয়াখালী তার প্রথম কর্মস্থল ছিল । এস . ডি .ও এবং ডেপুটি ম্যাজিস্ট্রেট এই দুই পদের যে কোন একটিতে তিনি কর্মূরত ছিলেন । উভয় সরকারি পদই ছিল স্থানান্তর যোগ্য। সুতরাং তাকে বাংলা প্রদেশের বিভিন্ন স্থানে ভ্রমণ করতে হয়েছিল । ১৯১৩ খৃষ্টাব্দে তিনি দিনাজপুরের ডেপুটি ম্যাজিস্ট্রেট হন।১৯১৮ খৃষ্টাব্দের ডিসেম্বর মাসে চট্টগ্রামে অনুষ্ঠিত আন্জুমানে ওলামায়ে ইসলামের তুতীয় অধিবেশনে আমন্ত্রিত অতিথি হিসাবে তিনি যোগদান করেন। এ থেকে মনে হয় যে এ সময়ে তিনি চট্টগ্রামে কর্মরত ছিলেন । ১৯২৬ খৃষ্টাব্দে বরিশালে,১৯২৭ খৃষ্টাব্দে রামগড়ে, ১৯৩১ থেকে ১৯৩৫ খৃষ্টাব্দ পর্যন্ত মেদিনীপুর জেলার অন্তর্গত ঘাটাল মহকুমায় এস. ডি.ও. এর পদে অধিষ্ঠিত ছিলেন। ১৯৩৫ থেকে ১৯৪১ খৃষ্টাব্দ পর্যন্ত তিনি বাঁকুড়াতে ম্যাজিস্ট্রেটের দায়িত্ব ছিলেন।
চট্টগ্রাম মেডিকেল কলেজ
১৯০১ সালে চট্টগ্রামের আন্দরকিল্লায় প্রতিষ্ঠিত চট্টগ্রাম জেনারেল হাসপাতালের প্রাঙ্গণে ১৯২৭ সালে চট্টগ্রাম মেডিকেল স্কুলের কার্যক্রম শুরু হয়; যাতে চার বছর মেয়াদী এলএমএফ ডিগ্রী প্রদান করতো। ১৯৫৭ সালে চট্টগ্রাম মেডিকেল কলেজ প্রতিষ্ঠিত হয়, যেটি পাকিস্তানের তৎকালীন প্রধানমন্ত্রী হোসেন শহীদ সোহরাওয়ার্দী এবং স্বাস্থ্যমন্ত্রী ধীরেন্দ্রনাথ দত্ত এই কলেজের উদ্বোধন করেন; আর ডাঃ আলতাফ উদ্দীন আহমেদ ছিলেন এই প্রতিষ্ঠানের প্রথম অধ্যক্ষ। ১৯৬০ সাল পর্যন্ত চট্টগ্রাম জেনারেল হাসপাতালই চট্টগ্রাম মেডিকেল হিসেবে সেবা প্রদান করতো। ১৯৬০ সালে এটি বর্তমান ক্যাম্পাসে স্থানান্তরিত হয়। মাত্র ২৬ জন শিক্ষক এবং ৭৬ জন শিক্ষার্থী নিয়ে এর যাত্রা শুরু হয়। তখন এর বিভাগ ছিল তিনটি; অ্যানাটমি, ফিজিওলজি এবং প্রাণরসায়ন। ১৯৬০ সালে এতে শুধুমাত্র মেডিসিন, সার্জারি এবং ধাত্রীবিদ্যা ও স্ত্রীরোগবিদ্যা বিভাগ ছিল। ১৯৬৯ সালে বর্তমান ভবনের কাজ সম্পন্ন হলে ১৯৬৯ সালে এটি বর্তমানের সাততলা ভবনে স্থানান্তরিত হয়। ১৯৯০ সালে ডেন্টাল ইউনিট এবং ব্যাচেলর অব ডেন্টাল সার্জারী চালু হয়। বর্তমানে এর শয্যাসংখ্যা ১০১০। ২০০৭ সালে ম্যাগনেটিক রেজোন্যান্স ইমেজিং(MRI), কম্পিউটারাইজড টমোগ্রাফিক স্ক্যান, ডিএনএ টেস্টিং চালু হয়।
ডা. খাস্তগীর সরকারি বালিকা উচ্চ বিদ্যালয়
উনিশ শতকের ব্রাহ্ম আন্দোলনের অন্যতম নেতা অন্নদাচরণ খাস্তগীর ১৮৭৮ সালে চট্টগ্রামের বর্তমান জামাল খান সড়কে একটি ভার্নাকুলার মাধ্যমিক বিদ্যালয় প্রতিষ্ঠা করেন। এরপর অন্নদাচরণের জামাতা, চট্টগ্রামের সামাজিক আন্দোলনের পথিকৃৎ যাত্রামোহন সেন তার স্মৃতি রক্ষার জন্যে একে ইংরেজি উচ্চ বিদ্যালয়ে উন্নীত করার লক্ষে একটি বিদ্যালয় নির্মাণ করেন। বিংশ শতকের শুরুর দিকে ১৯০৭ সালে তিনি এই বিদ্যালয়কে জমি ও ভবন দান করেন এবং নাম দেওয়া হয় "অন্নদাচরণ খাস্তগীর বালিকা উচ্চ বিদ্যালয়"। একই বছর, এটি সরকারী বিদ্যালয় হিসেবে ঘোষণা করা হয়।
জয়নুল আবেদিন
১৯৪৭ খ্রিস্টাব্দে ব্রিটিশ শাসিত ভারতবর্ষ বিভক্ত হয়ে দুটি দেশের সৃষ্টি হয় যথা ভারত ও পাকিস্তান। পূর্ববঙ্গ নতুন নাম লাভ করে পূর্ব পাকিস্তান যা পরবর্তীতে ১৯৭১-এ বাংলাদেশ নামে স্বাধীন রাষ্ট্র হিসেবে প্রতিষ্ঠা লাভ করে। পূর্ববঙ্গের প্রথম প্রজন্মের শিল্পীদের পুরোধা ব্যক্তিত্ব জয়নুল আবেদিন। ১৯৪৭ খ্রিস্টাব্দে ভারতবিভাগের পর পূর্ব পাকিস্তানে একটি চিত্রকলা শিক্ষাপ্রতিষ্ঠানের প্রয়োজন অনুভূত হয়। জয়নুল আবেদিনের উদ্যোগে ১৯৪৮ খ্রিস্টাব্দে পুরান ঢাকার জনসন রোডের ন্যাশনাল মেডিকেল স্কুলের একটি জীর্ণ কক্ষে গভর্নমেন্ট আর্ট ইন্সটিটিউট স্থাপিত হয়। সূচনায় এর ছাত্র সংখ্যা ছিল মাত্র ১৮। জয়নুল আবেদিন ছিলেন এ প্রতিষ্ঠানের প্রথম শিক্ষক। ১৯৫১ খ্রিস্টাব্দে এই আর্ট ইন্সটিটিউট সেগুনবাগিচার একটি বাড়িতে স্থানান্তরিত হয়। ১৯৫৬ খ্রিস্টাব্দে আর্ট ইন্সটিটিউটটি শাহবাগে স্থানান্তরিত হয়। ১৯৬৩ খ্রিস্টাব্দে এটি একটি প্রথম শ্রেণির সরকারি কলেজ হিসেবে স্বীকৃতি লাভ করে এবং এর নাম হয় পূর্ব পাকিস্তান চারু ও কারুকলা মহাবিদ্যালয়। ১৯৭১-এ বাংলাদেশের অভ্যূদয়ের পর একই প্রতিষ্ঠানের নাম পরিবর্তন করে রাখা হয় ‘বাংলাদেশ চারু ও কারুকলা মহাবিদ্যালয়’। তিনি ১৯৪৮ খ্রিস্টাব্দ থেকে ১৯৬৬ খ্রিস্টাব্দ পর্যন্ত চারু ও কারুকলা মহাবিদ্যালয়ের প্রতিষ্ঠাতা অধ্যক্ষ হিসেবে দায়িত্ব পালন করেন।
সরকারি হাজি আব্দুল বাতেন কলেজ
১৯৬৭ সালে হাজী আবদুল বাতেন সওদাগর একটি কলেজ প্রতিষ্ঠিত করার প্রস্তাব দেন। তার প্রস্তাব তখনকার জেলা প্রসাশক আমলে নেন। তখন তিনি প্রস্তাব করেন যে যদি তার বাড়ির পাশে কলেজ হয় তবে তিনি ১০০% খরচ দিবেন। কিন্তু তার বাড়ির পাশে না হওয়ায় তিনি ৫০%খরচ বহন করেন। ১৯৬৮ সাল থেকে কলেজটির একাডেমীক কার্যক্রম শুরু হয়। এটি প্রথমে সন্দ্বীপের রহমতপুরস্থ কদম মোবারক নামক স্থানে প্রতিস্ঠা করা হয়। নদী ভাঙ্গনের কারণে পরবর্তীতে এটি মুছাপুর ইউনিয়নস্থ সেনের হাটের দক্ষিণ পাশে নতুন করে নির্মান করা হয়। ১৯৭২ইং সনে এটি স্নাতক(পাস) স্বীকৃতি লাভ করে। ২০১৩ সালে এটি অনার্স কলেজ হিসাবে স্বীকৃতি লাভ করে।
খিলগাঁও মডেল কলেজ
খিলগাঁও মডেল বিশ্ববিদ্যালয় কলেজ জাতির পিতা বঙ্গবন্ধু শেখ মুজিবুর রহমানের উদ্বোধনের মধ্য দিয়ে ১৯৭০ সালে প্রতিষ্ঠিত এ কলেজটি এলাকার শিক্ষান্নোয়নে উল্লেখযোগ্য ভূমিকা রেখে চলেছে। এলাকাবাসীর যতশীলতা এবং কলেজের উন্নয়নে তাদের আন্তরিক প্রচেষ্টা খুবই উৎসাহব্যঞ্জক। অভিভাবকবৃন্দ এবং এলাকার গণ্যমান্য সুধীজনের সমর্থন ও পরামর্শ কলেজটিকে সাফল্যের পথে এগিয়ে যেতে সাহায্য করছে।
আশুতোষ দেব
আশুতোষ দেব (১৮০৫-১৮৫৬) সাতুবাবু বা ছাতুবাবু নামেই বেশি পরিচিত ছিলেন । তিনি ছিলেন বিখ্যাত ধনী রামদুলাল দেব সরকারের বড় ছেলে । আশুতোষ প্রথম দেশীয় জুরিদের একজন ছিলেন (১৮৩৪ খ্রীঃ) । তিনি ব্রিটিশ ইণ্ডিয়া অ্যাসোসিয়েশনের প্রথম কমিটিরও সদস্য ছিলেন ।
পরশুরাম সরকারি কলেজ
পরশুরাম সরকারি কলেজ ১৯৭২ সালে পরশুরাম উপজেলার বিশিষ্ট সমাজকর্মী এবং আওয়ামী রাজনৈতিক ব্যক্তিত্ব মরহুম জনাব আমিনুল করিম মজুমদার (খোকা মিয়া) এর নেতৃত্বে স্থানীয় গন্যমান্য ব্যক্তিবর্গের উদ্যেগে পরশুরাম কলেজ নামে একটি কলেজ প্রতিষ্ঠার পরিকল্পনা গ্রহন করেন এবং ০১-০৭-১৯৭২ইং তারিখে স্থানীয় পরশুরাম পাইলট উচ্চ বিদ্যালয়ে একাধশ মানবিক ও বাণিজ্য শাখায় ভর্তি কার্যক্রম শুরু হয়। পরবর্তীতে এলাকার লোকজনের নগদ অর্থ ও ধান-চাউলের সাহায্যে এবং স্থানীয় বাজারগুলোর ব্যবসায়ীদের চাঁদা ও সহযোগীতায় কলেজের বর্তমান অবস্থা ধীরে ধীরে পূর্ণাঙ্গ রূপ লাভ করে। ১৯৮৪ সাল থেকে বিজ্ঞান শাখা চালু হয় এবং ১৯৮৭ সালে থেকে স্নাতক পর্যায়ে মানবিক ও বাণিজ্য শাখায় শিক্ষা কার্যক্রম শুরু হয়। ১৪-০৯-১৯৯২ইং তারিখ থেকে কলেজটি জাতীয়করণ করা হয়।
স্যার আশুতোষ সরকারি কলেজ
সংস্বৃত ও পালি বিভাগের সুযোগ্য অধ্যাপকের অভাব কোনদিনই হয়নি। পালি ভাষার অধ্যাপকদের মধ্যে সুরেন্দ্রনাথ বড়–য়ার নাম বিশেষভাবে স্মরণযোগ্য। তিনি ভারত বিখ্যাত পন্ডিত আচার্য বেনীমাধব বড়–য়ার প্রিয় ছাত্র ছিলেন । ১৯২০ খৃষ্টাব্দে এম.এ .পাশ করার পর পরই গান্ধীজীর নেতৃত্বে অসহযোগ আন্দোলনে যোগদান করেন। ১৯৪২ খৃষ্টাব্দে তিনি ভারত ছাড় আন্দোলনে যোগদান করেন এবং এক বৎসর অন্তরীনাবদ্ধ ছিলেন। ১৯৪০ এর দশকের শেষের দিকে তিনি স্যার আশুতোষ কলেজে পালি ও সংস্কৃত সাহিত্যের অধ্যাপক নিযুক্ত হন। চারিত্রিক গুণাবলীর জন্য তিনি ছাত্র ও পরিচিতদের নিকট শ্রদ্ধাভাজন ছিলেন । গান্ধীবাদী ছিলেন বলে তিনি আজীবন খদ্দরের বন্ত্র পরিধান করতেন এবং নিরামিষ আহার করতেন। তিনি সাহিত্যানুরাগী ছিলেন এবং ‘ পরশমণি’ নামক একটি নাটিকা রচনা করেন।
হেমচন্দ্র চৌধুরী
হেমচন্দ্র চৌধুরী অত্যন্ত দানবীর ও শিক্ষানুরাগী ছিলেন। তিনি ১৯০০ সালে তার মাতার (সৎ মাতা) নামে হেমনগর শশীমুখী উচ্চ ইংরেজী বিদ্যালয় স্থাপন করেন। কুঁড়ি একর জমির উপর প্রতিষ্ঠিত বিদ্যালয়টি এখনও শিক্ষার আলো ছড়িয়ে যাচ্ছে।
হেমবাবু গোপালপুরের সুতী ভিএম পাইলট হাই স্কুল ও পিংনা হাই স্কুল প্রতিষ্ঠায় জমি ও অর্থ দান করেন। এছাড়াও তিনি ঢাকা বিশ্ববিদ্যালয়, ঢাকা মেডিকেল স্কুল, ময়মনসিংহ ভিক্টোরিয়া হাসপাতাল নির্মাণে, ময়মনসিংহ পুরাতন হাসপাতালের সৌধ নির্মাণে, পিংনা দাতব্য চিকিৎসালয়, গোপালপুর বালিকা বিদ্যালয় এবং বরিশাল মুক ও বধির বিদ্যালয়ে উল্লেখযোগ্য পরিমাণ অর্থ দান করেছিলেন। আনন্দমোহন কলেজ প্রতিষ্ঠায় শিলালিপিতে দশজন দাতার মধ্যে চতুর্থ স্থানে রয়েছে তার নাম।
প্রজাসাধারণের পানীয় জলের সুবিধার্থে রাস্তার মোড়ে মোড়ে কূপ ও বহুসংখ্যক পুকুর খনন করেন। চট্টগ্রামের সীতাকুন্ডের চন্দ্রনাথ মন্দির ও চন্দ্রনাথ পাহাড়ে তীর্থযাত্রীদের জন্য লোহার সেতু নির্মাণে এবং টাঙ্গাইল ফৌজদারী উকিলবার প্রতিষ্ঠায় সার্বিক সহায়তা করেন। প্রজাদের সুখে-দুঃখে পাশে থাকার নানা কাহিনী লোকমুখে প্রচলিত আছে। হেমনগরে তিনি স্থাপন করেছিলেন হরদূর্গা দাতব্য চিকিৎসালয়। ম্যালেরিয়ার স্বর্গরাজ্য বলে কথিত এ অঞ্চলে তিনি বিংশ শতব্দির প্রথমার্ধে ডাকঘর মারফত মাসিক ১৫ পাউন্ড কুনলিন ঔষধ বিতরণ করেছিলেন। হেমনগর - গোপালপুর - আমবাড়িয়া সড়কও নির্মাণ করেন তিনি। রাজবাড়ির উত্তর-পুর্ব ‍দিকে সড়কের ত্রিমোহনায় লোহার ব্রিজ স্থাপন করেছিলেন।
স্যার আশুতোষ সরকারি কলেজ
স্যার আশুতোষ কলেজে কৃতি অধ্যাপকের সংখ্যা ছিল অনেক। তাঁদের সবার কৃতিত্ব নিয়ে আলোচনা করা ন্বল্প পরিসরে সনম্ভব নয় । কলেজ প্রতিষ্ঠার কয়েক বছরের মধ্যে যে সমন্ত সম্মানিত অধ্যাপক শিক্ষকতা করছেন তাঁদের মধ্যে কয়েকজনের কিছু স্মৃতিমূলক তথ্য উপস্থাপন করা গেল ।
আশুগঞ্জ উপজেলা
এস এম শাহনূর প্রণীত নামকরণের ইতিকথা থেকে জানা যায়,মহাভারত প্রণেতা বেদব্যাসের পদ্ম পুরাণ গ্রন্থে ও জনশ্রুতিতে যে কালিদহ সায়র এর উল্লেখ পাওয়া যায় সেই কালিদহ সায়রের তলদেশ থেকে ধীরে ধীরে স্থল ও জনপদে পরিণত হয় আশুগন্জ।১৮৯৮ খৃস্টাব্দে আশুগঞ্জ বাজারের গোড়াপত্তন হয় বলে জানা যায়। আশুগঞ্জ প্রতিষ্ঠার পূর্বে এই এলাকার লোকজন পার্শ্ববর্তী ভৈরববাজারে ক্রয়-বিক্রয় তথা ব্যবসা করতেন । ভৈরববাজারের মালিক ভৈরব বাবু কর্তৃক আরোপিত অত্যধিক করভারে জর্জরিত হয়ে মেঘনার পূর্ব পাড়ের ক্রেতা-বিক্রেতারা সোনারামপুর মাঠের উপর হাট বসায়। তৎকালীন সরাইল পরগনার জমিদার কাশিম বাজারের মহারাজা আশুতোষ নাথ রায় আশাব্যঞ্জক এ সংবাদ জানতে পেরে তিনি উদ্যোক্তাদের ডেকে পাঠান। উদ্যোক্তাগণ মহারাজার ডাকে সাড়া দিয়ে নিজেদের দুর্গতির অবসানের জন্য মহারাজার নামের সাথে মিল রেখে ঐ হাটকে ‘‘আশুগঞ্জ’’ নামকরণ করেন। সময়ের ব্যবধানে ইংরেজরা এখানে অসংখ্য পাটকল স্থাপন করে এবং অচিরেই আশুগঞ্জ দেশ-বিদেশে পরিচিত হয়ে ওঠে । পরবর্তীতে ২০০০ সালের ২৫ জুলাই ৭ টি ইউনিয়ন নিয়ে আশুগঞ্জ উপজেলা বাস্তবায়িত হয়।
আশুতোষ দেব
তিনি বহু খরচ করে বিভিন্ন পৌরাণিক গ্রন্থগুলিকে পণ্ডিতদের সাহায্যে সংস্কৃত লিপির বদলে বাংলা লিপিতে লিপিবদ্ধ করান । তাঁর বাড়িতে একটি নাট্যমঞ্চ ছিল । এই মঞ্চে শকুন্তলা নাটক বাংলায় অণুবাদিত হয়ে প্রথম অভিনীত হয় ১৮৫৭ খ্রীষ্টাব্দে । তিনি একটি বাংলা অভিধান তৈরির জন্যও অর্থ ব্যয় করছিলেন ।
আশুতোষ ভরদ্বাজ
প্রবীন বয়েসেও বিপ্লবী আশুতোষ ভরদ্বাজ বাংলাদেশের স্বাধীনতা যুদ্ধে অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত বনগাঁ ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান সাম্যবাদী নেতা হিসেবে তাঁর সুখ্যাতি ছিল। বাংলাদেশ পূনর্গঠনের কাজে তাঁর অবদান রয়েছে।
বিদ্যাসাগর কলেজ
তৎকালীন ভারতের রাজধানী শহর কলিকাতার অন্যতম শ্রেষ্ঠ শিক্ষা প্রতিষ্ঠান হিসাবে আত্মপ্রকাশ করেছিল আজকের বিদ্যাসাগর কলেজ । 1872 সালে পন্ডিত ঈশ্বরচন্দ্র বিদ্যাসাগর কর্তৃক প্রতিষ্ঠিত হয় দেশের অন্যতম প্রথম এই বেসরকারি কলেজটি, এর নাম ছিল মেট্রোপলিটন ইন্সটিটিউশন 1917 খ্রিস্টাব্দে এটি বিদ্যাসাগর কলেজ নামে আত্মপ্রকাশ করে যদিও কলেজের মাঝেই মেট্রোপলিটন ইনস্টিটিউশন নামে উচ্চমাধ্যমিক স্কুলটি একই ভাবে আজও শিক্ষা প্রদান করে চলেছে
স্যার সৈয়দ ইউনিভার্সিটি অফ ইঞ্জিনিয়ারিং এন্ড টেকনোলজি
স্যার সৈয়দ প্রকৌশল ও প্রযুক্তি বিশ্ববিদ্যালয়টি স্যার সৈয়দ আহমেদ খান এবং আলিগড় আন্দোলনের ঐতিহ্য এর উপর ভিত্তি করে প্রতিষ্ঠিত। উনিশ শতকে স্যার সৈয়দ আহমেদ খান ভারতবর্ষে শিক্ষা বিস্তারে অসামান্য অবদান রাখেন। তিনি মুসলিমদের বিজ্ঞান ও প্রযুক্তি শিক্ষায় অগ্রগামী করার প্র্যাস নিয়েছিলেন। ১৯৯৩ সালের ৮ অক্টোবর উক্ত বিশ্ববিদ্যালয় প্রতিষ্ঠা করা হয়। এরপর ১৯৯৫ সালের ১৭ সেপ্টেম্বর সিন্ধু পার্লামেন্টে একটি আইন জারীর মাধ্যমে বিশ্ববিদ্যালয়টি সেঈকৃতি লাভ করে।
চাঁদপুর সরকারি কলেজ
চাঁদপুর সরকারি কলেজের ভিত্তিপ্রস্তর হয় ১৯৪৬ সালের ১ জুন। যা তৎকালীন অভিবক্ত বাংলার মুখ্যমন্ত্রী হোসেন শহীদ সোহরাওয়ার্দী করেছিলেন। প্রথমে কলেজের বর্তমান পশ্চিম পাশে বাঁশের বেড়া দিয়ে কলেজের কার্যক্রম চালু করা হয়। পরবর্তীতে চাঁদপুর জেলার বিভিন্ন দানশীল ব্যক্তির অনুদানে কলেজটির অবকাঠামোগত দিক উন্নত হয়। কলেজটির প্রথম শিক্ষাকার্যক্রম চালু হয় উচ্চ মাধ্যমিক দিয়ে ১৯৪৬ সালে। আর প্রথম অধ্যক্ষ ছিলেন বিশিষ্ট শিক্ষাবিদ পরেশ চন্দ্র গাঙ্গুলী।
স্যার আশুতোষ সরকারি কলেজ
প্রেসিডেন্সি কলেজে ছাত্রাবস্থায় তিনি বঙ্গভঙ্গ বিরোধী স্বদেশী আন্দোলনে (১৯০৫-১৯১১) জড়িত হয়ে পড়েন । স্বদেশী যুগের ভাবাদর্শ তাকে গভীরভাবে প্রভাবিত করে । চট্টগ্রামের খ্যাতনামা মানবসেবামূলক প্রতিষ্ঠান চট্টগ্রাম এসোসিয়েশনেরও তিনি সদস্য ছিলেন । সে সময়ে চট্টগ্রামের অধিকাংশ নেতৃস্থানীয় বুদ্ধিজীবীরা এই জনসেবামূলক প্রতিষ্ঠানের সদস্য ছিলেন। চট্টগ্রাম এসোসিয়েশন কেবল মাত্র জনসেবামূলক প্রতিষ্ঠান ছিল না , স্থানীয়ভাবে জাতীয় আন্দোলনও এর মাধ্যমে পরিচালিত হতো । ১৯০৭ সালে বঙ্গীয় প্রাদেশিক সম্মেলনের বহরমপুর অধিবেশনে যোগদানের জন্য তিনি চিটাগাং এসোসিয়েশন এবং চিটাগং ইউনিয়ন কতৃক প্রস্তাাবিত প্রতিনিধি দলের সদস্য মনোনীত হন । এ প্রসঙ্গে উল্লেখযোগ্য যে প্রাদেশিক সম্মেলনসমূহ দেশপ্রেমিক নেতৃবৃন্দের বক্তৃতা মঞ্চরূপেই পরিগণিত হতো । এই সম্মেলনসমূহের উপর ব্রিটিশ সরকারের কোন সময়েই সুনজর ছিল না ।এ সময়ে রেবতীরমণ দত্ত কলিকাতা বিশ্ববিদ্যালয়ের এম. এ .শ্রেণীর ছাত্র ছিলেন ।
আশুতোষ কুইলা
আশুতোষ কুইলার জন্ম পূর্ব মেদিনীপুর জেলার মাধবপুরে। তাঁর পিতার নাম জীবনচন্দ্র কুইলা। তিনি কল্যাণচক গৌরমোহন ইন্সটিটিউশনে দশম শ্রেণিতে পড়ার সময় ভারত ছাড় আন্দোলনে যোগ দেন। মাত্র আঠার বছর বয়সে তিনি শহীদ হন।